Poskupljuje dnevna karta za olimpijski bazen, na "Bregovima" ubuduće ležaljke | Trebinje Live\nPoskupljuje dnevna karta za olimpijski bazen, na "Bregovima" ubuduće ležaljke\nCijena dnevne ulaznice za odrasla lica na Olimpijskom bazenu "Banje" od ove godine će iznositi dvije marke, dok je ranijih godina ova karta koštala 1,5 KM, potvrdio je za TrebinjeLive.info direktor Javne ustanove "Bazeni" Zoran Čučković.\nČučković je istakao da će cijena dnevne karte za djecu od tri do sedam godina i dalje koštati jednu marku, dok će za djecu mlađu od tri godine ulaz biti besplatan.\nDva trebinjska bazena su u vlasništvu Hidroelektrana na Trebišnjici /HET/, a na korišćenje su dati javnoj ustanovi "Bazeni", koja svake godine za njihovo održavanje dobije oko 180.000 KM, koliko im je odobreno i ove godine.\nZanimljivo je i da će ove godine na kupalište u Bregovima biti postavljene ležaljke koje će se naplaćivati.\nIako nezvanična informacija kaže da će biti i do 1.500 ležaljki duž cijelog bazena u Bregovima, Čučković tvrdi da će ležaljke sa suncobranima biti postavljene isključivo na zapadnom dijelu bazena.\nOn je naveo da će biti postavljeno tek 70 kompleta.\nIako bi bilo normalno da ležaljke postave "Bazeni", kao ustanova koja gazduje bazenom u Bregovima, ležaljke i suncobrane postaviće fizičko lice iz Trebinja i na njima ubirati prihod.\nZa rekonstrukciju bazena u Bregovima HET je obezbijedio oko 300.000 KM, a radovi su u toku.\nHET je uložio i oko 12 miliona KM u zatvoreni bazen, ali je pitanje kada će on biti završen i stavljen u funkciju, jer još uvijek nisu počeli radovi na sanaciji oštećenja, koja je prouzrokovao jak vjetar u februaru mjesecu.\nTada je, valja podsjetiti, vjetar u potpunosti uništio krov, a nastala su i znatna oštećenja na betonskim stubovima, prozorima, vratima...\nTAGOVI: Drustvo Bazeni Trebinje Bazen Banje Trebinje Bazen Bregovi Trebinje Zoran Cuckovic


Beta 22. jula 2015. 21:55\nJedan atinski advokat je danas podneo krivičnu prijavu protiv donedavnog ministra finansija Grčke, Janisa Varufakisa, optuživši ga za prevaru i izdaju zemlje tokom pregovora s poveriocima grčke države u kojima je on bio šef vladinog pregovaračkog tima.\nAdvokat Panajotis Janopulos je zatražio da Vrhovni sud njegov zahtev prosledi Skupštini Grčke da bi oduzela poslanički imunitet Varufakisu, poslaniku vladajuće levičarske stranke Siriza, kako bi moglo da mu se sudi pred Specijalnim sudom koji je nadležan za najteža krivična dela političara.\nAdvokat je naveo da je Varufakis, kao ministar, naneo Grčkoj štetu od 20,8 milijardi evra tako što je „bezobzirno prekršio politički i pravni mandat koji je dobio od grčkog naroda, premijera i Skupštine, kao i zakletvu koju je dao“ po izboru za člana Vlade.\nVarufakis je, piše advokat, time „naneo neprocenjivu štetu javnom interesu zemlje i izazvao teške posledice po većinu stanovnika i preduzeća“, a Grčku „odveo u ekonomsko gušenje, finansijsko propadanje i novi ciklus recesije, sramoteći Grke i Grkinje“.\nAdvokat Janopulos traži da Vrhovni sud istraži da li su krivična dela prevare i izdaje zemlje počinili i drugi članovi aktuelne vlade Grčke jer smatra da za to postoji osnovana sumnja.\nPregovori Vlade Grčke i poverilaca – Evropske centralne banke, EU i Međunarodnog monetarnog fonda, prošle nedelje su završeni sporazumom da Grčka u roku od deset dana koji ističe večeras, zakonima uvede nove finansijske restrikcije i pokrene reforme niza sektora, što su uslovi da poverioci s njom počnu nove pregovore o trećem paketu kreditne pomoći, većem od 80 milijardi evra.


Dan Akerson zaradio samo 7,7 miliona dolara u 2011. - Aktuelno\nAktuelno:Dan Akerson zaradio samo 7,7 miliona dolara u 2011.\n1\tGM je na godi�njoj sednici izjavio da je kompenzacija koju je Dan Akerson primio tokom 2011.godine, isuvi�e niska porede�i je sa drugim CEO prihodima. The Associated Press je preneo da je Akerson zaradio 7.7 miliona dolara tokom 2011.godine, odnosno 0.85 dolara po prodatom vozilu. U tu brojku je uklju�eno 1.7 miliona dolara plate i 5.95 miliona kao nagrade u akcijama. Porede�i ovo sa Alanom Mulallyem iz Forda koji je zaradio 29.5 miliona tokom 2011.godine, GM ka�e da Akersona zarada postavlja na niskih 25% od uporedljive zarade nekog CEOa.\nPo�etkom godine je US Treasury najavilo zamrzavanje isplata za nekoliko GM funkcionera, uklju�uju�i i Akersona. S obzirom da dr�e 26.5% GMa jo� iz perioda bankrota, to im omogu�ava kontrolu vezanu za zarade.\nGM je zabele�io profit u visini od 7.6 milijardi dolara tokom 2011.godine dok je trenutna vrednost akcije na berzi 23.4dolara. Da bi vlada povratila ulo�ena sredstva u spasavanje GMa koja trenutno iznose 21.7 milijardu dolara, akcije bi morale da sko�e na �ak 53 dolara. Po�etkom godine Akerson je li�no ulo�io u kompaniju 940.000 dolara kupovinom njenih akcija.\n[29.4.2012 11:21] Tweet Po�aljite komentarNovije:Aktuelno:Chrysler u�etvorostru�io profit u prvom kvartalu 29.4.2012 13:03Afera:Flota Toyoti Prius 5 godina ostavljene u gara�i u Majamiju29.4.2012 15:49Zanimljivosti:Svetska putna mre�a trenutno zauzima povr�inu Indije30.4.2012 08:06Zanimljivosti:�kotski proizvo�ac napada brzinski rekord na zemlji30.4.2012 09:42Aktuelno:Bertone Nuccio Concept bi�e prodat kineskom kolekcionaru30.4.2012 11:06Moto:Kejsi Stoner odoleo napadima Lorenca30.4.2012 11:53�pijuna�a:Mercedes SLS AMG Black Series �pijuniran30.4.2012 12:15DTM:Start iz snova za Mercedes30.4.2012 12:37Nezgoda:Poluotvoren �aht doveo do nesre�e 30.4.2012 13:49Doma�e:"Hyundai klub" proslavio 5 godina postojanja30.4.2012 19:33<<< jo�Starije:Aktuelno:Ford u uzlaznoj putanji po pitanju profita29.4.2012 09:59Zanimljivosti:Nova sexy reklama za Fiat 500 Abarth28.4.2012 13:56�pijuna�a:Opel Adam (Junior, Allegra) na Nirburgringu28.4.2012 13:17Izve�taj:Lamborghini za�titio imena Deimos i Hurac�n28.4.2012 13:08Tehnologija:Infiniti Emerg-E na bazi Lotus Evore28.4.2012 12:37DTM:BMWov povratak DTMu nakon skoro 20 godina28.4.2012 11:30Aktuelno:Mazda jo� malo produ�ila proizvodnju RX828.4.2012 09:04Noviteti:2013 Ford Mustang GT500 sa najsna�nijim V8 motorom na svetu27.4.2012 18:30Jubilej:500.000. Opel Insignia iza�la iz fabrike u Riselshajmu 27.4.2012 12:45Izve�taj:Luis Hamilton naru�io Pagani Zondu 27.4.2012 10:21jo� >>>\tAUTOVIZIJA


Uprkos sankcijama i pandemiji S+P potvrdio rejting Rusije\nTanjug 19. jula 2021. 15:33\nNJUJORK – Rejting agencija Standard&Purs (S&P) potvrdila je kreditni rejting Rusije za zaduživanje u stranoj valuti na nivou BBB-/A-3, uz stabilne izglede.\nAmerička agencija je navela da ruski spoljni i fiskalni bilans stanja pokazuju čvrstinu što će verovatno ublažiti rizike kako za fiskalnu, tako i za finansijsku stabilnost ove zemlje, koje su doneli pandemija kovid-19 i dalje međunarodne sankcije protiv Moskve zbog geopolitičkih neslaganja, prenosi Raša tudej.\nS&P takođe ne isključuje mogućnost povećanja rejtinga Rusije u slučaju daljeg rasta BDP-a i ublažavanja geopolitičkih rizika.\nKreditni rejting bi mogao da se poveća ako ova zemlja preduzme korake za suzbijanje dugoročnih fiskalnih pritisaka zbog starenja stanovništva, kao i ako ruski mehanizmi fiskalne zaštite (bafer) premaše trenutna očekivanja agencije „što bi moglo da ublaži nestabilnost prihoda vezanih za robu“.\nS druge strane, rejting bi mogao da padne ako Rusija bude izložena daljim međunarodnim sankcijama, koje bi mogle da dovedu do odliva kapitala i rizika po finansijsku stabilnost. Državni bilans stanja takođe može da utiče na izglede Rusije, u slučaju da dođe do njegovog znatnijeg pada.\n„Odluku S&P Global Rejtings agencije o potvrđivanju suverenog kreditnog rejtinga Rusije u stranoj valuti smatramo još jednom potvrdom da je vladina ekonomska politika ispravna“, izjavio je ministar finansija Anton Siluanov.


Italijani glasaju na referendumu o promeni zakona o pomoći u začeću koji je jedan od najrestriktivnijih u Evropi\nŽestoka debata je izbila izmedju pristalica i protivnika sadašnjeg zakona dok crkveni poglavari i političari kategorično iznose svoja gledišta.\nZakon N40 reguliše pristup pomoći u začeću, a usvojen je prošle godine nakon višegodišnje debate i okršaja u italijanskom parlamentu. Danas je to jedan od najoštrijih evropskih zakona jer zabranjuje korišćenje pohranjenih spermatiozoida i jajnih ćelija, surogatnih majki, i zamrzavanje embriona, te naučni rad i eksperimentisanje sa embrionima. Mnogi veruju da je razlog za postojanje tako restrikitivnog zakona u mahom katoličkoj Italiji uticaj Vatikana na italijanske birače. Glasanje o tom moralnom pitanju zapalilo je političku atomosferu, dok neki političara tvrde da bi crkva trebalo da prestane da se meša u državno zakonodavstvo.\nRazvod braka i pravo na abortus legalizovani su u Italiji tek nakon niza godina javne debate. Tokom proteklih nekoliko nedelja, pristalice i protivnici zakona N40 vode oštru kampanju u nastojanju da pridobiju birače. Verski poglavari i sam papa izjasnili su se protiv promene zakona.\nLider italijanske Radikalne stranke, Daniele Kapezone, kaže da ne veruje da će doći do sukoba izmedju veoma pobožnih i onih koji ne upažnjavaju svoju veru jer, kako on smatra, italijanski katolici su liberalni što su i pokazali na referendumu o razvodu braka i abortusu. On veruje da će i ovaj put glasati za slobodu izbora.\nPrema nedavnoj anketi javnog mnjenja, samo 40 odsto Italijana će glasati “da” na referendumu. Da bi referendum bio valjan, potrebno je da glasa 51 odsto biračkog tela, a ukoliko taj kvorum ne bude ostvaren, zakon će ostati onakav kakav je.\nBivši komeser Evropske unije i član Radikalne stranke Ema Bonino snažno je apelovala na Italijane da glasaju sa “da” na sva četiri postavljena pitanja. Boninova ukazuje da žene i muškarci -- odgovorni za svoju slobodu, život i zdravstvenu dobrobit -- moraju odobriti promenu zakona. Medjutim, lekari i naučnici imaju podeljenja mišljenja, kao i žene koje nisu jednoglasne u odobravanju promene zakona. Protivnici referenduma kažu da je to pitanje suviše složeno da bi o njemu odlučio narod i smatraju da se njime mora pozabaviti parlament. Ustavni sud Italije je odobrio održavanje referenduma nakon što je sakupljeno više od 4 miliona potpisa u peticiji kojom se traži opoziv tog kontroverznog zakona.


Predstavnica ukrajinske ambasade Natalija Fijalko posjetila JU ,,Ratkovićeve večeri poezije”\nOtpravnica poslova Ambasade Ukrajine u Crnoj Gori, Natalija Fijalko, posjetila je sa saradnicima proteklog vikenda Javnu ustanovu „Ratkovićeve večeri poezije“, i sa menadžmentom razgovarala o budućoj saradnji.\nKako navode u saopštenju, dogovoreno je da u narednom periodu otvore izložbu ukrajinskih umjetnika u Kući Rista Ratkovića, i da Bjelopoljcima bude predstavljena tamošnja kultura.\n,,Ono što je za nas jako važno, a što slijedi put Ratkovićevih večeri poezije otvorenosti prema evropskoj i svjetskoj kulturi, jeste i to da smo sa njenom ekselencijom Natalijom Fijalko, razgovarali i o učešću ukrajinskih književnika na ovogodišnjim Ratkovićevim večerima poezije”, kazao je direktor JU ,,Ratkovićeve večeri poezije”, Kemal Musić.\nDodaje da je otpravnica poslova ambasade Ukrajine izrazila spremnost da se određeni broj kulturnih programa Ukrajine prezentuje u Bijelom Polju, ističući da je ovo jedan od pravih načina za kulturno povezivanje.\nSastanku u Bijelom Polju prisustvovali su i Olivera-Maca Martinović, predsjednica Savjeta biblioteke JU Narodna biblioteka i čitaonica ”Njegoš” sa Cetinja, i publicist, društveno-kulturni radnik i član savjeta JU Narodna biblioteka i čitaonioca ”Njegoš”, Božidar Proročić koji već duže vrijeme radi na povezivanju sjevera Crne Gore sa prijestonicom Cetinje. Takođe, sastanku su prisustvovali rukovodilac Narodne biblioteke u Bijelom Polju Edin Smailović, Nermin Bećirović i Ismar Ćorović.\nNa kraju radnog sastanka, direktor Musić uručio je izdanja Ratkovićevih večeri poezije otpravnici poslova Ukrajinske ambasade u Crnoj Gori, Nataliji Fijalko, i predstavnicima najstarije biblioteke u Crnoj Gori ”Njegoš”.\nSaopštenje i foto: JU ,,Ratkovićeve večeri poezije”


Beograd: četiri dana novogodišnjeg slavlja ispred Skupštine - Novosti - Turistički svet\nBeograd: četiri dana novogodišnjeg slavlja ispred Skupštine\n16. Decembar 2015\nLepa Brena, Tropiko bend, Stiven Sigal i njegov bend nastupiće u novogodišnjoj noći ispred Doma Narodne skupštine, dok će za reprizu dočeka, 1. januara pevati Haris Džinović, umesto najavljene Svetlane Ražnatović.\nNa bini ispred Doma Narodne skupštine slaviće se četiri dana. U utorak, 29. decembra Beograđani i gosti prestonice imaće priliku da uživaju u nastupu grupe Miligram, a u sredu, 30. decembra, nastupiće Željko Joksimović.\nZa novogodišnju noć, 31. decembra, pevaće Tropiko bend, Stiven Sigal i njegov bend, kao i Lepa Brena, a 1. januara 2016. godine koncert će održati Haris Džinović.\n- Verujemo da je program koji smo pripremili veoma atraktivan i da je to program koji će privući veliki broj građana iz Srbije i turista iz regiona, i da će to biti razlog da turisti u Beogradu ostanu duže, nego što je to do sada bio slučaj kada su u prestonici ostajali dva ili tri dana - rekao je gradski menadžer Goran Vesić.\nNova godina za Beograd nije trošak, već investicija od koje se zarađuje, rekao je on i dodao da je prošle godine zarađeno oko 17 miliona evra.\nU nedavno objavljenoj statistici ICCA (International Congress and Convention Association) za...\nKompanije iz sektora turizma na online bilateralnim susretima\nViše od 300 predstavnika kompanija iz prehrambene, metalske, građevinske industrije, IKT...\nIDEJE/TRENDOVI: Pokrenut Disabled Rooms, novi španski B2B portal specijalizovan za pristupačni turizam u 20 država\nZahvaljujući novom portalu, španske turističke agencije će moći da ponude svojim...


EY: Tržište poslovnih transakcija Srbije poraslo | Kamatica\nPočetna > vest > EY: Tržište poslovnih transakcija Srbije poraslo\nEY: Tržište poslovnih transakcija Srbije poraslo\nTekst objavljen: 17.11.2015 12:25\nKupovina Danube Foods Grupe od strane Mid Evropa Partners LLP u iznosu od 657,1 milion dolara, druga je po veličini poslovna transakcija u prvoj polovini ove godine u regionu Centralne i Jugoistočne Evrope.\nTo je rezultat najnovijeg istraživanja koje je sprovela revizorsko-konsultantska kompanija EY (Ernst || Young), "Central and Southeast Europe -M||A Barometar", a koje se bavi analizom poslovnih transakcija u 11 zemalja Centralne i Jugoistočne Evrope (CSE) koje uključuju Srbiju.\nZahvaljujući toj transakciji, Srbija je u regionu Centralne i Jugoistočne Evrope imala najveći rast tržišta poslovnih transakcija, gde je tržište poraslo sa 0,03 milijardi dolara u prvoj polovini prošle godine na 0,7 milijardi dolara u prvoj polovini 2015. godine, saopšteno je.\nVećina zemalja tokom tog perioda zabeležila je, kako je navedeno, rast aktivnosti spajanja i akvizicija u pogledu ukupnog broja transakcija koje su porasle za 2,9 odsto u odnosu na prvu polovinu 2014. godine.\nAnaliza 11 zemalja CSE regiona, prema broju obavljenih transakcija, pokazala je da se na prva tri mesta nalaze Turska, Poljska i Češka, dok se Srbija na ovoj lestvici nalazi tek na devetom mestu.\nTačno polovina poslovnih transakcija u Srbiji realizovana je između domaćih poslovnih subjekata, dok su 45 odsto činile ulazne poslovne transakcije, a svega pet odsto izlazne.\n"Iako je ukupan broj ostvarenih poslovnih transakcija u prvoj polovini godine u Centralnoj i Jugoistočnoj Evropi minimalno porastao, u Srbiji je kupovina Danube Foods grupe od strane Mid Europa Partners LLP značajno unapredila klimu za novi talas transakcija na tržištu", komentarisao je Urs Indermuhle, partner u sektoru za podršku pri poslovnim transakcijama (TAS) kompanije EY u Srbiji.\nU okviru regiona Centralne i Jugoistočne Evrope uočen je pad prosečne vrednosti transakcija od 2,2 odsto kada su u pitanju ugovorene transakcije u vrednosti od preko 100 miliona dolara.\nSa druge strane, prosečna vrednost transakcija, ugovorenih za vrednost ispod 100 miliona dolara je porasla za 1,6 odsto. To je, kako je navedeno, rezultiralo, padom od 10,8 odsto procenjene vrednosti tržišta spajanja i akvizicija.\nDetaljnije istraživanje je pokazalo da su gotovo polovinu izvršenih transakcija u CSE regionu činile lokalne transakcije sa 48 odsto od ukupnog broja transakcija, kada i kupac i prodavac potiču iz iste zemlje, dok su ulazne transakcije činile 41 odsto od ukupnog broja transakcija.\nUkupna procenjena vrednost transakcija na tržištu CSE regiona u prvoj polovini godine iznosila je 16,5 milijardi dolara, što je pad za 10,8 odsto u odnosu na prošlu godinu.\n"Ovaj pad je većim delom uzrokovan manjim brojem velikih transakcija, vrednost transakcija od preko jedne milijarde dolara u prvoj polovini ove godine", navedeno je u istraživanju.\nTurska je na prvom mestu sa procenjenom vrednošću poslovnih transakcija od 3,3 milijarde dolara, a praćena Češkom (2,8 milijardi dolara) i Rumunijom (2,1 milijarda dolara).\nU svim zemljama, sa izuzetkom Bugarske i Rumunije, većina transakcija je zaključena od strane strateških investitora, odnosno 75 odsto ukupne proporcije u regionu.\nzemlja investitori jugoistočna evropa poslovne transakcije


Wizz Air otvara drugu bazu u Ujedinjenom Kraljevstvu | Avio Press\nWizz Air planira da otvori bazu na aerodromu Donkaster-Šefild (DSA) u oktobru ove godine. Kompanija će bazirati jedan Airbus A320 i otvoriti 7 novih linija i to ka: Malagi, Alikanteu, Larnaki, Lublinu, Košicama, Faru i Sučavi. Letovi će se na većini linija obavljati 2 puta nedeljno dok će na linijama za Alikante i Lublin biti 3 nedeljna polaska.\nWizz Air je na ovom aerodromu prisutan od 2006. godine i do danas je otvorio 10 linija ali nije imao bazu. Zahvaljujući AOC-u Velike Britanije, Wizz Air ima pravo da bazira avione na britanskim aerodromima i da otvara linije ka trećim zemljama (destinacije van UK i EU). Kompanija je do sada bazirala 10 aviona na aerodromu London Luton.\nK9 otkrivaju Covid pozitivne na aerodromu u Dubaiu ( VIDEO )


Hrapović smijenio direktora Klinike za ginekologiju - CdM\nHrapović smijenio direktora Klinike za ginekologiju\nMinistar zdravlja Kenan Hrapović je danas nakon sastanka sa direktoricom Kliničkog centra Crne Gore Zoricom Kovačević zatražio hitnu smjenu direktora Klinike za ginekologiju i akušerstvo Vojislava Miketića, kao i identifikovanje odgovornosti i kazne za sve aktere ovog nemilog događaja.\nNakon njegovog zahtjeva iz Kliničkog centra Crne Gore je saopšteno da je dužnosti razriješen direktor Klinike za ginekologiju i akušerstvo.\n“Nedopustivo je da se u 21. vijeku dešavaju ovakvi propusti i za to teret odgovornosti moraju ponijeti svi koji učestvuju u organizaciji rada i nadzoru nad sprovođenjem važećih protokola”, saopšteno je iz Ministarstva zdravlja.\n<<<Sistem da odreaguje na zamjenu bebe<<<\nU tom Vladinom resoru ističu da izražavaju žaljenje zbog neprijatnosti koju je porodica doživjela u najvećoj i najznačajnijoj ustanovi crnogorskog zdravstvenog sistema, koja iza sebe ima višedecenijsku tradiciju posvećenog odnosa prema pacijentima.\nTagoviKenan Hrapović Klinički centar Crne Gore ministarstvo zdravlja zamjena beba Zorica Kovačević\n112 Komentara na "Hrapović smijenio direktora Klinike za ginekologiju"


Obeležen svetski dan u borbi protiv Side - 1.12.2011\nJanuar 27, 2021, 10:32:10 pre podne\nAutor Tema: Obeležen svetski dan u borbi protiv Side - 1.12.2011 (Pročitano 902 puta)\n« poslato: Decembar 01, 2011, 04:26:26 posle podne »\nU Srbiji se godišnje registruje više od 100 inficiranih, saopšteno na Svetski dan borbe protiv side. Ministar zdravlja Zoran Stanković obećao da će novi lekovi biti stavljeni na pozitivnu listu. Oboleli i dalje diskriminisani.\nSrbija i svet obeležavaju 1. decembar, Svetski dan borbe protiv side, performansima, edukativnim skupovima i tribinama. U Beogradu se održava centralna manifestacija na Trgu Republike.\nOd januara do novembra 2011. godine u Srbiji je registrovano 96 osoba zaraženih virusom HIV-a, rečeno je na centralnoj manifestaciji povodom obeležavanja 1. decembra, Svetskog dana borbe protiv side u Beogradu.\nU istom periodu, kod 44 od 96 osoba je dijagnostikovana sida, a od te bolesti umrle su 22 osobe, navodi Omladina Jazasa, koja je organizator manifestacije na Trgu Republike.\nBeograd je, prema podacima Jazasa, najteže pogođen HIV epidemijom, pošto je tu registrovano više od 70 odsto osoba koje žive sa HIV-om.\nOd 1985. do kraja novembra 2011. godine u Srbiji su registrovane 2.692 osobe inficirane HIV-om, od kojih je 1.585 obolelih od AIDS-a, a 1.100 HIV pozitivna osoba je umrla, podaci su Omladine Jazasa.\nIz te organizacije upozoravaju da, prema procenama, oko 3.500 osoba u Srbiji ne zna da je inficirano HIV-om, pošto infekcija godinama može da protiče bez ikakvih znakova i simptoma, a jedini način otkrivanja je testiranje na HIV.\nGrađani su na Trgu Republike mogli da se informišu o HIV-u, sidi i drugim polno prenosivim infekcijama, a deljen im je i informativni materijal i kondomi.\nTakođe, Omladina Jazasa je na Trgu Republike organizovala da građani mogu od 14 do 16 časova besplatno da se testiraju.\nU okviru obeležavanja Svetskog dana borbe protiv side, u petak, 2. decembra u Srpskoj akademiji nauka i umetnost biće održan naučni skup o HIV-u i AIDS-u.\nU petak, u 23.00 u klubu "Vešeraj Barka" počinje zabava "To love and protect".\nSlogan pod kojim se ove godine obeležava 1. decembra u Srbiji je "Ako reskiraš treba da se testiraš! Bolje da znaš!".\nGlavna aktivnost je "Karavan testiranja", koja će biti realizovana u saradnji zavoda/instituta za javno zdravlje, udruženja koja realizujuju aktivnosti na prevenciji HIV-a i USOP-a.\nNovi projekti za bolje lečenje\nMinistar zdravlja Zoran Stanković je, u Gradskom zavodu za javno zdravlje, rekao da su u cilju boljeg i preventivnog lečenja u Srbiji organizovana dva petogodišnja projekta kojima je obuhvaćeno 100.000 osoba.\nStanković je podsetio da je za obolele u Srbiji planirana dodatna aktivnost koja podrazumeva testiranje u mobilnim medicinskim jedinicama u 22 grada.\nGovoreći o terapiji za zaražene HIV-om, Stanković je podsetio da je nedavno održan sastanak s predstavnicima Unije organizacija Srbije koje se bave zaštitom osoba sa HIV-om (USOP), na kome je dogovoreno da se reši problem popravke aparata koji su u kvaru, kao i da se već od sledeće godine neki od inovativnih lekova stave na pozitivnu listu.\nDr Danijela Simić iz Nacionalne kancelarije za HIV/AIDS Instituta za javno zdravlje Srbije rekla je da je krajem 2010. godine u svetu registrovano 34 miliona ljudi koji žive sa HIV-om.\nPrema njenim rečima, Srbija spada u kategoriju zemalja sa niskom prevalencijom HIV infekcije, koja se najčeće prenosi seksualnim putem.\n"Zaključno s novembrom ove godine, u Srbiji 1.600 osoba živi sa HIV om, a procenjuje se da oko 3.500 osoba ne zna da je inficirano HIV-om jer infekcija dugo godina može proteći bez ikakvih znakova i simptoma", istakla je Simić.\nNa skupu je rečeno da novi izveštaj Programa UN za AIDS pokazuje da je krajem 2010. godine 34 miliona osoba živelo sa HIV-om. Sida je prošle godine odnela 1,8 miliona života, a broj ljudi inficiranih virusom procenjuje se na oko 2,7 miliona.


RTCG - Radio Televizija Crne Gore - Nacionalni javni servis :: Društvo :: Pobjednicima konkursa uručene nagrade\n"EVROPA I JA" 22. 06. 2018. 16:48 >> 21:09 0\n"EVROPA I JA"\nUčenicama Eni Šajkić, Evgeniji Popović i Vasilisi Minić danas su uručene nagrade za najbolje radove u okviru konkursa Evropa i ja.\nIz Generalnog Sekretarijata Vlade Crne Gore su kazali da su autorke najboljih radova predstavile svoje viđenje Evropske unije (EU) i njenih vrijednosti.\nNavodi se da su učenicama danas uručena tri gradska bicikla.\nŠajkić je učenica Osnovne škole „Druga osnovna škola“ iz Budve, Popović Srednje likovne škole „Petar Lubarda“ sa Cetinja i Minić Osnovne škole „Risto Manojlović“ iz Kolašina.\nNacionalna koordinatorka za Ipu, Ivana Glišević Đurović kazala je da je Crna Gora odmakla u procesu pregovora sa EU, a da će najviše koristi od članstva Crne Gore u EU imati mlađe generacije.\n"Važno je da EU i dalje bude predmet vaše pažnje i dio formalnog i neformalnog obrazovanja, da uvijek stremite novim saznanjima kako bi izgradili sopstvenu viziju o značaju evropskog demokratskog društva", rekla je Glišević Đurović.\nŠefica Sektora za politiku, evropske integracije i privredu u Delegaciji EU u Crnoj Gori, Plamena Halačeva,kazala je da Crna Gora, na putu da postane članica EU, mladima pruža mogućnosti da prihvate vrijednosti EU i osnaže svoje međukulturne i jezičke vještine.\nOna je navela da su cirkulisanje znanja, mobilnost učenika i studenata, istraživanje i međukulturni dijalog važne evropske vrijednosti za sadašnje građane EU, ali i za buduće.\nŠef sektora za demokratsko upravljanje i za ekonomiju i životnu sredinu u Kancelariji UNDP u Crnoj Gori, Tomica Paović smatra da su radovi učenika podsjetnik kako svakodnevno treba komunicirati o EU.\n"To je jedan od ciljeva našeg zajedničkog projekta EU4ME. Zahvaljujući sredstvima EU, UNDP podržava Vladu Crne Gore da proces pristupanja EU zaživi i da se komuniciraju prednosti i odgovornosti koje iz članstva proističu", kazao je Paović.\nNa konkurs "Evropa i ja", koji je raspisan u okviru projekta "EU4ME", koji finansira Evropska unija, a sprovodi UNDP, stiglo je skoro 200 radova.\nTri najbolja rada odabrao je stručni žiri, koji su činili akademska slikarka Teodora Nikčević, pisac Milisav Popović i predstavnici projektnog tima.


Ministar zdravlja: Da su roditelji više slušali lekare, a ne estradne umetnike ne bi imali epidemiju malih boginja\nObezbeđene su vakcine za zaposlene u Domu za decu bez roditeljskog staranja u Zvečanskoj, gde je od malih boginja obolelo sedam zaposlenih i troje dece, kaže ministar zdravlja Zlatibor Lončar.\nMale boginje i u Zvečanskoj, oboleli i zaposleni i deca\n- Imamo dovoljno vakcina za sve. Epidemija se ne može zaustaviti dok obuhvat vakcinacijom ne bude veći od 95 odsto - rekao je ministar.\nTakođe, podsetio je i da se zakon strogo primenjuje, i da deca bez potvrde da su vakcinisana ne mogu u vrtić i u škole. Ministar je dodao i da je u poslednjih nekoliko meseci povećan broj vakcinisanih, i da se obuhvat vakcinacijom popeo na 90 odsto.\nALARMANTNO U Srbiji raste RASTE obolelih od malih boginja\nMeđutim, Lončar je upozorio da bi nam se epidemija "prelila" iz Rumunije i Bugarske da nije bilo dobre vakcinacije u Zrenjaninu i Vršcu. U Rumuniji je, naveo je, od malih boginja obolelo 10.000 ljudi, a u Bugarskoj 5.000 ljudi.\nPo preporuci Svetske zdravstvene organizacije (SZO) koja, kako kaže, prati šta se dešava u Srbiji, obezbeđene su dovoljne količine vakcina za zaštitu zdravstvenih radnika, i njihova vakcinacija počela je u zdravstvenim ustanovama.\n- Ova situacija ne može da se reši sama od sebe. Roditelji su slušali "umetnike" koji nisu prošli pored Medicinskog fakulteta, a nisu slušali one koji se ceo život bave lečenjem ljudi - primetio je ministar.\nLončar: Zdravstveni radnici hoće da prime vakcinu protiv gripa\nVučić: Srbija daje pet miliona evra za nove objekte doma u Zvečanskoj\n"Za drugo dete 10.000 dinara mesečno četiri godine, za peto primanja dok ne napuni 10"\nSvaku porodicu u Srbiji koja dobije drugo dete, država će naredne godine dodatno stimulisati. Tako će umesto dve godine, kako je sada, oni ubuduće dobijati roditeljski dodatak u iznosu od 10.000 dinara mesečno možda čak i duplo duže, najavila je Slavica Đukić Dejanović, ministarka bez portfelja, zadužena za demografiju i populacionu politiku.


Svijet, 2. septembar/rujan 2008.\nUtorak, 2. septembar/rujan 2008.\nRusija je drska, Evropa nemoćna\nPiše Bernard-Henri Lévy - Wall Street Journal\nŠta je slijedeće za Južnu Osetiju i Abhaziju?\nVijeće sigurnosti bez rješenja?\nFrancuski ministar vanjskih poslova Bernard Kouchner optužio je danas Rusiju da je priznanjem nezavisnosti dvije gruzijske separatističke regije prekršila međunarodno pravo, te upozorio da je neprihvatljivo da vojska jedne zemlje zauzima teritorij druge države. Snažne osude jučerašnjeg ruskog priznanja Južne Osetije i Abkhazije stigle su sa Zapada, ali pitanje je što u ovom slučaju može učiniti Vijeće sigurnosti UN.\nUdarac nadama Srbije da sačuva Kosovo\nDvojica eksperata za Rusiju, Evroaziju i Balkan, jedan iz SAD, a drugi iz Rusije, slažu se u oceni da rusko priznanje Abhazije i Južne Osetije može samo doprineti da i ostale zemlje, koje do sada nisu, priznaju nezavisnost Kosova. Moskva je takvim potezom, ocenjuje se, na neki način okrenula leđa Srbiji.


Naime, Lube, za koji igra Dragan Stanković, finala se domogao nakon što je posle četiri seta bio bolji od Resovije sa 3:1 (29:31, 25:19, 25:14, 25:23).\nSa druge strane, Uroš Kovačević i Srećko Lisinac su dali veliki doprinos u trijumfu Trentina protiv Fakela od takođe 3:1 (22:25, 25:14, 25:16, 25:19). Dakle, italijanski klubovi su pokazali da su u ovom trenutku bez premca, a pečat u njihovim uspesima dali su srpski odbojkaši, bez kojih je teško zamisliti ijedan vrhusnki tim na Apeninskom poluostrvu.\nSrećko Lisinac i Uroš Kovačević sa velikim uspehom igraju za Trentino\nUostalom, jasan pokazatelj je što će Srbija imati tri učesnika u finalu Svetskog klupskog prvenstva, a sigurno će neko od njih posle meča za titulu podići trofej. Napomenimo i to, duel za treće mesto između Resovije i Fakela igra se ove nedelje od 17.30.


Dino Merlin - Ruža | Tekstovi Pesama\nRuža je jedna posebna pesma koju je otpevao veliki pevač Dino Merlin, koji važi za jednog od najpoznatijih pevača. Našla se na albumu Hotel Nacional koji je objavljen 2014. godine. Malo je reći da ova pesma predstavlja jedno pravo umetničko delo, jer je ona i više od toga. Pored predivnih pesama koje je Dino poklonio svojoj vernoj publici, slobodno se može reći da se numera Ruža istakla kao jedna od najlepših.\nOno što svako oseti dok sluša Ružu, ne može se opisati rečima. Ona je puna emocija i probudiće velika osećanja u svakoj ko je bude čuo. Divna melodija čini da se svako oseća prijatno i smireno, jer njen zvuk budi nešto posebno u svakom od nas. Stihovi koji krase ovu pesmu prirasli su za srce svima koji su čuli ovu izvanrednu pesmu. Godine neće učiniti da ona izbledi ili da se zaboravi, jer je Ruža pesma koja ostaje za sva vremena.\nTekst pesme Ruža\nVrelo ljeto , vreli dan\nTi i ja , jedna divna melodija\nJa cak na travi ni da skocim\nU te tvoje blage oci\nI to cudo svih cuda u svemiru\nU svakoj basti raste po jedna ruza\nI svako ima nekog da mu ruke pruza\nJa imam tebe ruzo moja


Centrir - Predstavljamo - Katalog kancelarija za lokalni ekonomski razvoj u Srbiji\nCenTriR sa ponosom predstavlja Katalog kancelarija za lokalni ekonomski razvoj u Srbiji, koji je jedan od rezultata na projektu „Naša zajednička misija-male Kancelarije za LER na putu velikih uspeha”. Ovaj jednogodišnji projekat, koji je CenTriR realizovao u saradnji sa gradovima Kragujevac i Zrenjanin i opštinom Pećinci, je finansirala Fondacija za otvoreno društvo, Srbija.\nPodaci koji se nalaze u ovom katalogu su sakupljeni tokom istraživanja koje su članovi projektnog tima sproveli u periodu maj- jul 2012. godine. U prvoj fazi, koja je podrazumevala telefonsko intervjuisanje, čak 105 jedinica lokalne samouprave (od 145) je potvrdilo da u njihovim opštinama/gradovima postoji neko lokalno telo koje se bavi podsticanjem lokalnog ekonomskog razvoja. Međutim, kada su istim lokalnim samoupravama dostavljeni upitnici, samo njih 87 je dostavilo popunjene upitnike. Iako se među sakupljenim podacima ne nalaze podaci za neke velike i uspešne kancelarije za LER, projektni tim, zbog verodostojnosti istraživanja, nije želeo da samoinicijativno popunjava upitnike na osnovu neproverenih informacija dostupnih na internetu o tim kancelarijama.\nCenTriR na sebe ne preuzima odgovornost za moguću neispravnost nekih podataka, jer su oni u katalog unošeni isključivo na osnovu informacija i podataka iz upitnika, koji su opštine i gradovi sami popunjavali. Projektni tim se svim snagama trudio da što veći broj lokalnih samouprava dostavi popunjene upitnike, ali i da stručno sistematizuje, klasifikuje i obradi sakupljene podatke, u nadi da će katalog biti što verodostojniji stvarnoj situaciji u ovoj oblasti u Srbiji. U slučaju da se ispostavi da nismo u potpunosti uspeli u ovoj našoj nameri, CenTriR će nastaviti da u svom daljem radu redovno ažurira podatke koji se nalaze u online registru Kancelarija za LER u Srbiji, koji će uskoro biti dostupan na našem sajtu.


Rusija za veću saradnju u razvoju mirnodopske nuklearne energije - Izazov\nRusija za veću saradnju u razvoju mirnodopske nuklearne energije\nRadio-televizija Srbije 14. maja 2018. 16:23\nNačelnik administracije predsednika Rusije Sergej Kirijenko, koji je i predsednik Upravnog odbora Rosatoma, na zvaničnom otvaranju Atomekspa pročitao je poruku Putina, koji nije mogo da prisustvuje tom skupu.\nSrbija je danas prvi put nastupila na međunarodnom forumu Atomekspo, a otvaranju je ispred Vlade Srbije prisustvovao ministar za inovacije Nenad Popović.\n"Rusija je lider u razvoju nuklearne energije", naveo je Putin dodajući da Rusija želi dodatno da pojača tu poziciju upravo međunarodnim partnerstvom.\nPutin je u poruci pozdravio učesnike Atomekspa ističući da je taj forum u prethodnih 10 godina izrastao u najvažniji događaj u toj oblasti, kao i da danas Atomekspu prisustvuju velike kompanije.\nKako je rekao, na tom prestižnom forumu se vode diskusije na visokom nivou u oblasti razvoja nuklearne energije.\nPutin je istakao i da očuvanje životne sredine, kao i razvoj održive energije, treba da bude prioritet u narednom periodu, ali i da nuklearna energija ima lidersku poziciju u razvoju održive energije.\nAtomekspo, koji se održava od 14. do 16. maja, najveća je izložbena i poslovna platforma za diskusiju o trenutnom stanju nuklearne industrije i postavljanju budućih trendova i održava se jednom godišnje, počevši od 2009. godine u organizaciji Državne korporacije za atomsku energiju ROSATOM.\nUčestvuje više od 600 svetskih kompanija i više od 1.500 eksperata u toj oblasti, a akreditovano je više od 400 predstavnika medija.\nUčesnicima će biti pružena prilika da predstave svoj portfolio svetskim liderima nuklearne energije.\nForumu prisustvuju rukovodioci ključnih kompanija koje rade u globalnoj nuklearnoj industriji, vladinim agencijama, međunarodnim i nekomercijalnim organizacijama i vodeći stručnjaci.


Vlada kreće u obnovu zadrugarstva u Srbiji: Spremljena velika podsticajna sredstva! - Bolja Zemlja\nVlada kreće u obnovu zadrugarstva u Srbiji: Spremljena velika podsticajna sredstva!\nDržava je rešila da pomogne obnovu i osnivanje novih zadruga.\nZadrugarstvo je nekada bilo široko rasprostranjeno u Srbiji i skoro da nije postojalo selo u kojem nije funkcionisala barem jedna zadruga.\nDevedesetih godina zbog rata, sankcija, ali i nedomaćinskog odnosa pojedinaca, većina tih zadruga su zamrle ili nestale.\nVlada Republike Srbije je rešila da to promeni i ove godine će izdvojiti značajna podsticajna sredstva za zadruge.\n– Do kraja januara ćemo imati program obnove zadrugarstva – rekao je ministar u Vladi Srbije zadužen za brigu o selu Milan Krkobabić. – Nakon toga ćemo otvoriti javni konkurs za dodelu podsticajnih sredstava.\n– Postojeće zadruge mogu da računaju na podsticajna sredstva i do 15 miliona dinara, a novoosnovane do 7,5 miliona dinara – dodao je ministar Krkobabić.\nPrethodni tekstCrveno zlato se sve više traži: Turci zainteresovani za borovnice i jagode\nSledeći tekstAS 3300, hibrid koga ćete uvek prepoznati u polju


Stariji vodnik prve klase - Wikipedia\nOznaka čina starijeg vodnika prve klase Кopnene vojske u Vojsci Srbije.\nStariji vodnik prve klase je u Vojsci Srbije treći podoficirski čin za dužnosti komandira odeljenja i eventualno komandira voda i odgovarajuće dužnosti u komandama i službama. U čin starijeg vodnika I klase može biti unapređen stariji vodnik kada, pored ostalih uslova, provede u činu najmanje 4 godine i završi odgovarajuće specijalističke kurseve. Osim u Кopnenoj vojsci i Vazduhoplovstvu i protivvazdušnoj odbrani koristi se i u Rečnoj flotili Vojske Srbije.\nU većini armija sveta odgovarajući činovi starijem vodniku I klase i ostalim srpskim podoficirskim činovima jesu razni oblici čina narednika i sl.\nNa prostorima bivše Jugoslavije nije postojao sve do 1964. godine kada je ustanovljen i od kada ima današnji status, prvo u Jugoslovenskoj narodnoj armiji, a kasnije i u Vojsci Jugoslavije i Vojsci Srbije i Crne Gore.\nDobavljeno iz "https://sh.wikipedia.org/w/index.php?title=Stariji_vodnik_prve_klase&oldid=20252569"\nOva stranica je zadnji put izmijenjena 02:34, 14 oktobar 2015.


Penzionerima pomoć 4. ili 5. novembra - 381 vesti\nBy RedakcijaPosted on October 30, 2019 October 30, 2019\nGostujući na televiziji O2, ministar finansija rekao je da će penzije biti povećane po švajcarskoj formuli, gde se iznos penzije odredjuje na osnovu visine prosečne plate i inflacije.\n“Povećanje plata u javnom sektoru, u rasponu od osam do 15 odsto, biće od novembarske plate koja se isplaćuje u decembru. Medicinske sestre će dobiti povećanje od 15 odsto, a prate ih doktori sa 10 odsto, dok će zaposleni u državnoj upravi imati povećanje od osam odsto”, naveo je Mali.\nKako je prenelo Ministarstvo finansija, Mali je izrazio očekivanje da će ove godine privredni rast iznositi 3,5 odsto, “a možda i 3,6 ili 3,7 odsto”.\n“Očekujem da će biti i do 3,7 odsto. Pre svega, imate eksterne faktore koji utiču na tu stopu rasta, usporavanje ekonomije u Nemačkoj i Italiji koji su naši najveći spoljnotrgovinski partneri, ali s druge strane povećane investicije kod nas, pogotovo u gradjevinarstvu, dovele su do toga da uprkos usporavanju imamo stopu rasta od 3,5 odsto, a za sledeću godinu cilj nam je četiri odsto”, naveo je Mali.\n“To znači da kada investitor odlučuje gde će da ulaže, on gleda koje su zemlje na toj listi rangirane pri vrhu, jer su to zemlje koje su sigurne za ulaganje, zato je veoma važno što napredujemo na tim objektivnim istama, jer time uvećavamo broj investicija”, naveo je Mali.\n“Hrabre mere fiskalne konsolidacije koje su podrazumevale štednju, dovele su do toga da za prvih osam meseci imamo suficit u budžetu 46,6 milijardi dinara, da imamo stopu rasta prošle godine od 4,4 odsto, a ove godine 3,5 odsto, da smo potpuno konsolidovali javne finansije i da je javni dug sada potpuno stabilan”, rerkao je Mali.\nTag: 2020. godina pomoć penzionerima\nNext post: Novi zakon pokušava da reši problem buke


STOP PRODAJI SAVA CENTRA\nAktivisti Nove komunističke partije Jugoslavije (NKPJ) i Saveza komunističke omladine Jugoslavije (SKOJ) su u utorak 28. oktobra izveli simboličnu akciju protiv prodaje Sava Centra. Naši aktivisti su ispred glavnog ulaza u zgradu Sava centra razvili transparent sa natpisom “Odbranimo radničko – nacionalizjmo tajkunsko” i na taj način izrazili protest protiv tenderskog procesa za prodaju tog preduzeća.\nNKPJ i SKOJ smatraju da je prodaja Sava centra nedopustiva, jer je reč o vrednoj imovini koju je decenijama stvarao radni narod Beograda i naše zemlje. Prodajom Sava centra Grad Beograd bi bio na gubitku, jer bi se izgubila značajna sredstva koja se inkasiraju od organizovanja manifestacija i izdavanja poslovnog prostora u toj zgradi. Takođe novi privatni poslodavac (a gotovo izvesno je da će to biti tajkun Miroslav Mišković) bi pootpuštao zaposlene ili im znatno smanjio plate kako bi uvećao svoj profit.\nStoga NKPJ i SKOJ zahtevaju da se tender za prodaju Sava centra odmah obustavi i da taj objekat ostane u vlasništvu Grada Beograda, to jest njegovih građana.\nTags: privatizacija radnička borba\nPrevious: OBELEŽEN DAN OSLOBOĐENJA ZEMUNA – 22. OKTOBAR\nNext: VELIKA POBEDA U ČILEU – NAROD ODBACIO PINOČEOV USTAV


“PODRŽAVAM NAROD” Vučić: Ne očekujem povlačenje zakona o slobodi veroispovesti | Ekspres.net\n12.02.2020 . Autor:\nNa pitanje Sputnika da li se nada da će Zakon o slobodi veroispovesti ipak biti povučen, Vučić je rekao da se uvek nada, ali da bi bilo besmisleno da kaže da to očekuje.\n“Nadam se, bilo bi dobro, a i ako se to ne dogodi, ovaj glas koji je podignut, jeste glas nepokorenog i nepokornog naroda, naroda koji neće da odustane od svojih svetinja i od svog identiteta. Ako neko dirne u identitet naroda, onda dobije takav odgovor kakav smo videli prethodnih nedelja. Tako da, šta god vi pravno radili, suštinski, na terenu ljudi se ponašaju drugačije”, naveo je Vučić.\nUpitan da li je uz narod u Crnoj Gori koji šeta svakog četvrtka i nedelje i da li bi im se pridružio, Vučić je odgovorio:\n“Kako da nisam, ja sam to i hteo, ali da to ne bi bilo protumačeno drugačije i kao mešanje u unutrašnje stvari druge države, nisam otišao. Da li podržavam narod koji mirno protestuje, koji mirno traži svoja prava, koji želi da sačuva svoje svetinje, kako mislite da moj odgovor može da bude drugaciji od “da” i to jednog velikog “da”, naglasio je Vučić.\nPovezane vesti – AMFILOHIJE U LITIJI: Ova vlast je Hašima Tačija dovodila sa svim počastima\nNa pitajne kako država može da pomogne Srbima da odbrane svoje svetinje u Crnoj Gori, rekao je da misli da “mi na najpametniji i na vrlo dostojanstven nacin to činimo”.\n“Dakle, nemešanjem u unutrašnje stvari Crne Gore, ali ističući i boreći se za prava našeg naroda u Crnoj Gori, za opstanak Srpske pravoslavne crkve, ne na jedan nasilan način, već na jedan pristojan, demokratski, pravni način, čini mi se da smo pronašli najbolju moguću meru”, rekao je Vučić.\nTags Aleksandar Vučićcrna goraspczakon o veroispovesti\n“PREZRELI MOJU MOLBU”: Vučić o napetim odnosima s Crnom Gorom SADA I ZVANIČNO: Počela primena spornog zakona za SPC u Crnoj Gori “POKUŠAVAJU DA NAM ODUZMU IDENTITET” Vučić: Jedan smo narod i imamo jednu crkvu “ZA SVE SE KRIVE SRBI” Vučić: Nadamo se stabilizaciji i da će svetinje ostati SPC


Feniks-Izdavanje :: Stan za izdavanje, Dorćol, 95m2, ID 3474\nID: 3474-1 Stan za izdavanje, Dorćol, 95m2, ID 3474\nIzuzetan stan za izdavanje koji se nalazi na par minuta udaljenosti hodom od Kalemegdana i pešačke zone Knez Mihailove ulice. Odlična pozicija koja korisniku pruža visok standard i komociju. Do svih delova grada, kao i do šetališta na reci, fitnes centra, komercijalne zone Starog grada se stiže brzo i lako. Stan za izdavanje se nalazi na 2. spratu zgrade sa liftom. Dvostrane je orjentacije. Stan poseduje dve spavaće sobe, dnevnu sobu, trpezariju, kuhinju kompletno renoviranu sa novim aparatima, toalet, kupatilo i dve lođe. U cenu je uračunato i parking mesta u garaži zgrade. Moderan stan, odlično opremljen smešten u veoma lepu ulicu sa dvoredom koja je na odličnoj lokaciji, dostupnoj iz svih delova grada.


Za osam godina u Pančevu tri sedmice na lotou | Pančevac\nZa osam godina u Pančevu tri sedmice na lotou\n20.05.2016 16:15·1 komentarPregleda: 321\nVerujete li u čudo i mogućnost da bez rada, igrajući loto, zaradite milione? Od 2008, kada je Državna lutrija Srbije počela da priređuje današnji loto-sistem sa 39 brojeva, u Pančevu su izvučene tri sedmice vredne više miliona evra, a početkom ove godine jedan naš sugrađanin dobio je „mercedes” vredan više od pedeset hiljada evra.\nPančevo je među prva tri grada u Srbiji po visini dobitaka na lotou. Najveći dobitak izvučen je marta 2010. u Kanjiži, kada je srećniku iz tog mesta pripalo 4,8 miliona evra. Drugi je Novi Sad, gde je 2004. godine zabeležen dobitak od 3,9 miliona evra, a naš grad je treći, sa sumom od tri miliona evra.\nSudeći po mestima gde su do sada uplaćivane dobitne kombinacije, u gradu su najtaličniji kiosk za prodaju štampe kod pijace na Kotežu 2, kao i kiosk „Zlatna palma” kod stare robne kuće. Niko od dosadašnjih dobitnika sedmica na lotou u Pančevu nije otkrio svoj identitet poput Beograđanke kojoj se posrećilo pre dve godine, a broj onih koji igraju loto ponovo je veliki, kao i pre prošlogodišnjeg skandala kada se jedan broj iz dobitne kombinacije pojavio na ekranu pre nego što je izvučen.


» Brenin otac doživeo nezgodu\nBrenin otac doživeo nezgodu\nNapisao Gia objavljeno 20 oktobra, 2010\nLepa Brena odložila je dugo planirani put u Sjedinjene Države, jer je njen otac doživeo saobraćajnu nezgodu, saznali su domaći mediji.\n80-godišnjeg Abida Jahića je na\npešačkom prelazu u Brčkom udario autobus. Nesreća se dogodila prošle nedelje, a Brenin otac odmah je prebačen u bolnicu u Tuzli, u kojoj je proveo nekoliko dana. Prilikom udara je, srećom, zadobio lakše povrede i uspešno se oporavlja, prenosi ’Kurir’.\nZabrinuta za oca, popularna pevačica je odložila put u Ameriku i odmah otputovala u Bosnu da ga obiđe. Pošto je Jahić pušten na kućno lečenje, Brena je mogla mirne savesti da ode na planirani put, a dok ona bude boravila u Sjedinjenim Državama, o ocu će se brinuti njen brat Faruk.\nInače, Brena je u Ameriku otišla sa suprugom Bobom Živojinovićem i sinovima, a danas će u njihovom društvu proslaviti jubilarni 50. rođendan.\nPreminuo otac Lepe Brene\nKaća i Bane imali saobraćajnu nezgodu\nŽan-Klod van Dam doživeo infarkt\nTagovi: [ autobus, Brčko, lepa brena, nesreca, otac ]\nNema komentara na “Brenin otac doživeo nezgodu”\n« Tina: Kajem se zbog vatanja\nŽan-Klod van Dam doživeo infarkt »


I u Srbiji isporučen prvi Volvo FH nove generacije - KAMIONI.NET\nPrvi Volvo nove FH generacije sa Euro VI motorom od 460 KS nedavno je isporučen i kupcu u Srbiji – kompaniji Hamster iz Sremske Mitrovice, koja se, osim za svoje potrebe, bavi i međunarodnim transportom za druge naručioce.\nOsnivač i suvlasnik Hamstera, inženjer šumarstva Vladimir Galečić se, kao i pri prethodnim kupovinama Volvo kamiona, odlučio za karakterističnu crvenu boju i bogato opremljeno vozilo. „U specifikaciji našeg Euro VI prvenca su, između ostalog, I-Shift automatizovani menjač i visokopolirani aluminijumski naplaci, a u kabini je sve što se može ugraditi da bi posada mogla da uživa u punom komforu, jer samo odmoran i zadovoljan vozač može da upravlja bezbedno i s punim učinkom“, kaže gospodin Galečić.\nNovi Volvo FH je već krenuo na prve „ture“ po Evropi, a, kao i ostala vozila u Hamsterovoj floti, uposlen je na prevozima mešovite robe, pretežno rezane građe i elemenata tvrdih i mekih lišćara i repromaterijala za drvoprerađivačku industriju.\nVozni park sremoskomitrovačke kompanije sada čini osam kamiona, svi su tegljači i svi sa Volvo znakom. Prvi Volvoi su u Hamster stigli septembra 2004, dok je treći FH, koji je stigao u martu 2007-me, bio prvi iz serije sa Euro V motorima isporučen kupcu u Srbiji.\nKAMIONI.NET > Kamioni > I u Srbiji isporučen prvi Volvo FH nove generacije


prEUgovor - Poziv na konferenciju za novinare - Autonomni ženski centar\nprEUgovor - Poziv na konferenciju za novinare\nKoalicija organizacija civilnog društva „prEUgovor“\nVas poziva na konferenciju:\nPREDSTAVLJANJE NEZAVISNOG IZVESTAJA O NAPRETKU SRBIJE\nU POGLAVLJIMA 23 I 24 PREGOVORA SA EU\nVreme: 14. novembar 2014. godine, sa početkom u 11 časova\nMesto: Medija centar, Terazije 3 (prvi sprat, velika sala), Beograd\nKoalicija „prEUgovor“ će 14. novembra u 11 sati na konferenciji u Medija centru predstaviti nezavisni izveštaj o napretku Srbije u sprovođenju politika u u oblastima pravosuđa i osnovnih ljudskih prava (poglavlje 23) i slobode, bezbednost i pravde (poglavlje 24).\nPored pregleda stanja u ključnim poglavljima pregovora sa EU, na skupu će biti predložene i preporuke Vladi Srbije za efikasnije sprovođenje neophodnih reformi i efektivnije uključenje civilnog društva u proces pregovora sa EU. Posebna pažnja će biti posvećena analizi odgovora državnih organa na vanrednu situaciju uzrokovanu poplavama u maju.\nKoalicija „prEUgovor” je formirana sa ciljem da nadgleda sprovođenje politika iz oblasti pregovora o pristupanju Srbije Evropskoj uniji, sa akcentom na poglavljima 23 i 24. Misija „prEUgovora” je da predlaže mere za unapređenje stanja u oblastima koje su teme pregovora, koristeći proces EU integracija za ostvarenje suštinskog napretka u daljoj demokratizaciji Srbije. Koaliciju čine: Akcija protiv trgovine ljudima - Astra, Autonomni ženski centar (AŽC), Beogradski centar za bezbednosnu politiku (BCBP), Centar za istraživačko novinarstvo Srbije (CINS), Centar za primenjene evropske studije (CPES), Grupa 484 i Transparentnost Srbija (TS).\nIzradu izveštaja i organizaciju konferencije podržala je TACSO kancelarija u Srbiji, projekat koji sprovodi SIPU International i partnerski konzorcijum. Ovaj projekat finansira Evropska unija.


Kusturica: Ponosni smo na svoju istoriju\nBEOGRAD – Poznati filmski reditelj Emir Kusturica rekao je danas da su Srbi ponosni na svoju istoriju, da su 1912. godine imali svoju državu, izbore, Ustav, premijera, a da je BiH u vreme atentata na austrougarskog prestolonaslednika Franca Ferdinanda bila poslednja kolonija. „Taj pucanj je bio početak oslobađanja od kmetstva i ropstva”, rekao je Kusturica na konferenciji za novinare posvećenoj...\n01.04.2014 u 21:57\n„’Poslednji heroj’, tako ću možda nazvati ovaj film o predsedniku Urugvaja Pepeu Muhiki, nasledniku duge levičarske tradicije u Latinskoj Americi koju je uspeo da uskladi sa istinskim demokratskim principima”, reči su Emira Kusturice, čiji dolazak u Montevideo radi snimanja dokumentarca o najsiromašnijem predsedniku na svetu opisuju svi tamošnji listovi na udarnim stranicama. Kusturica planira da...\n07.02.2014 u 16:00\nKusturica: Poništiti proces Principu\nBEOGRAD – Ministar prosvete Tomislav Jovanović i direktor Andrićevog instituta u Višegradu Emir Kusturica potpisali su danas Ugovor o saradnji, na osnovu kog je toj instituciji uplaćeno 170.000 evra za naučne i istraživačke projekte, a kako je rečeno na skupu, Institut raspolaže i podacima na osnovu kojih će biti traženo poništenje procesa Gavrilu Principu. „Ugarska nikada nije ratifikovala...\n13.01.2014 u 22:00\nKusturica dobio spor protiv „E-novina”\nPresudom od 11. decembra prošle godine Viši sud u Beogradu obavezao je Petra Lukovića i „E-novine” da reditelju Emiru Kusturici isplati ukupan iznos od 336.000 dinara zbog pretrpljenih duševnih bolova, povrede ugleda i časti. Luković i „E-novine” trebalo bi da plate iznos od 150.000 dinara na ime naknade štete i 186.600 dinara na ime troškova postupka. Isto tako, osuđeni moraju da presudu bez...\n06.01.2014 u 12:05\nPoćorekova najava rata godinu pre Sarajevskog atentata\nVišegrad – Dokument iz 1913. godine, vredan prilog istini o uzrocima Prvog svetskog rata, obelodanjen je juče pod oznakom „ekskluzivno” u Andrićevom institutu koji je um i duša Andrićgrada Emira Kusturice. Reč je o pismu Oskara Poćoreka, tadašnjeg guvernera BiH, upućenog austrougarskom ministru Leonu Bilinskom u Beč 13 meseci pre Sarajevskog atentata. To je istorijski fakt nedovoljno...\n17.12.2013 u 15:00\nKusturica: Žrtva sam fundamentalizma u Bosni\nBANjALUKA – Proslavljeni srpski reditelj Emir Kusturica izjavio je da je on „žrtva fundamentalizma u Bosni” i da je „etnički očišćen iz Sarajeva zajedno sa 150 do 100 hiljada Srba”. Kusturica je za novu rusku agenciju „Rusiju danas” rekao da je Sarajevo etnički očišćeno i da u njemu danas 95 odsto stanovnika čine muslimani. U Sarajevo, kaže, otišao bi bez ikakve emocije, jer je većina onoga što je...\n29.11.2013 u 14:00\nBANjALUKA – U Andrićgradu, kraj Višegrada u Republici Srpskoj, danas je, ispred hrama posvećenog Svetom caru Lazaru i kosovskim mučenicima, otkriven spomenik vladiki i velikom crnogorskom pesniku Petru Drugom Petroviću Njegošu. Spomenik je otkrio književnik i akademik Matija Bećković. Skulptura Njegoša, smeštena na istoimenom trgu, kopija je spomenika koji se nalaze u Beogradu i Podgorici....\n18.09.2013 u 22:00\nZašto Braca Kalem obožava Sibir\nKnjiga Emira Kusturice „Sto jada“, koju je objavila kompanija „Novosti“, dobila je književnu nagradu „Svetozar Ćorović“, koja se dodeljuje u Bileći, na književnoj manifestaciji „Srpska proza danas“. Ovo ugledno priznanje do sada su, između ostalih, dobili: Dobrica Ćosić, Dragoslav Mihailović, Milovan Danojlić, Radoslav Bratić, Rajko Petrov Nogo, Jovan Radulović, Goran Petrović... Posle bestselera...\n18.08.2013 u 15:00\nKad na svetu ne bude „Velikog brata” neće biti rata\nDvostruki dobitnik kanske „Zlatne palme” Emir Kusturica ovih dana na Zelengori snima film „Na mliječnom putu” u kojem tumači i glavnu ulogu uz glumicu Moniku Beluči. Pored drugog dolaska Monike Beluči u balkanske krajeve, Kusturičin film privukao je pažnju javnosti i medija jer su dva od tri člana Predsedništva BiH, Željko Komšić iz reda hrvatskog naroda i bošnjački član Bakir Izetbegović,...\nEtnička mržnja iz Sarajeva\nKusturica je veliki reditelj i veliki izdajnik svog naroda – izjavio je prilikom posete Zvorniku Bakir Izetbegović bošnjački član Predsedništva BiH, preneli su mediji. Izetbegović je rekao da zbog toga Kusturica nema njegovu podršku da bilo šta radi u BiH. Ova histerična izjava izazvala je reakcije u ovdašnjoj javnosti i među umetnicima i Kusturičinim kolegama koji su i sami više puta doživeli...


Poraz Novaka, bez svesrpskog polufinala u Monte Karlu – Novak Đoković\nTenis\t19. 04. 2019.\nNovak nije uspeo da trijumfuje u meču četvrtfinala na turniru „Rolex Monte-Carlo Masters“ i približi se na dva koraka od osvajanja treće titule u Monaku.\nU drugom četvrtfinalnom duelu dana na centralnom terenu u Monte Karlu Novak je poražen od Danila Medvedeva (10) rezultatom 3:6, 6:4, 2:6. Ovo je prva pobeda ruskog tenisera nad Srbinom posle njihova tri međusobna susreta.\nSusret je trajao dva sata i 20 minuta, a obeležio ga je veliki broj grešaka našeg tenisera, čak 47.\nNovak nije najbolje ušao u meč. Tokom prvog perioda igre koji je trajao 39 minuta pretrpeo je dva brejka, u prvom i poslednjem gemu, i sa svega tri direktna poena i čak 21 greškom (Medvedev svega šest) morao je da se pomiri sa gubitkom uvodnog seta.\nU prva dva gema drugog seta odigrana su 22 poena, a Novak je spasio jednu brejk loptu. Posle jednog sata na terenu, Novak u trećem gemu konačno stiže do brejk lopti, koristi treću i dolazi do vođstva od 2:1. Ispostavilo se da je ovaj brejk odlučio drugi set koji je dvostrukom šampionu pripao rezultatom 6:4 posle 57 minuta.\nMedvedev je u četvrtom gemu odlučujućeg seta iskoristio novi pad u Novakovoj igri, napravio brejk, poveo sa 3:1 i preuzeo inicijativu. Još jednim brejkom u šestom gemu ruski igrač je došao do velikih 5:1. Novak je u sledećem gemu uspeo da vrati jedan brejk, ali to nije bilo dovoljno da se potpuno vrati i preokrene.\nStatistika: as poeni (4-3), dvostruke servis greške (3-2), direktni poeni (23-25), neiznuđene greške (21-47), broj osvojenih poena (80-93).\nMedvedev će u polufinalu turniru u subotu igrati protiv trenutno 48. igrača ATP liste, Dušana Lajovića.\nNajbolji teniser sveta će se na teren vratiti na Mastersu u Madridu (5. – 12. maj), gde je do sada osvojio dve titule, 2011. i 2016. godine. Prošle sezone je takmičenje završio u drugom kolu porazom od Kajla Edmunda rezultatom 1:2.\nNoletov desktop kalendar za mesec maj možete preuzeti ovde.\nATP 1000, četvrtfinale, Masters, Monako, Monte Karlo, Rolex Monte-Carlo Masters


Đani Salčin produžio ugovor do 2024. godine | Oficijelna stranica FK Sarajevo\nĐani Salčin produžio ugovor do 2024. godine\n16.07.2020 u 16:45h\nDanas je u klupskim prostorijama dogovoren nastavak saradnje između Đanija Salčina i FK Sarajevo u trajanju od četiri godine.\nĐANI SALČIN: "U Sarajevu sam od 2014. i ono za mene predstavlja dom. U ovom gradu i klubu sam se odlično snašao i nije bilo nikakve dileme sa moje strane da li ću ostati i dalje na Koševu. Sarajevo je najveći klub državi i samo igranje za njega je ostvarenje sna, te se nadam da će se taj san i dalje uspješno nastaviti."\nSalčin je za FK Sarajevo do sada odigrao 6 utakmica na kojima je postigao jedan gol i upisao jednu asistenciju.\nEMIR HADŽIĆ: "Drago mi je da smo se dogovorili sa Đanijem. On je odličan i vrijedan momak koji se pokazao kao potencijal i na poziciji veznog igrača, a nakon toga i na poziciji lijevog beka i sigurno da je lijepo imati igrača takvog tipa u ekipi. Nadam se da će Đani nastaviti tamo gdje je stao i u sezonama koje su pred nama."\nĐani Salčin je još jedan od igrača koji su prošli Akademiju FK Sarajevo u kojoj je od 2014. godine. Za omladinske selekcije Bosne i Hercegovine ostvario je 31 nastup u kojima je uspio postići i jedan pogodak.


Priština potpisala ekonomski sporazum sa američkom korporacijom, Grenel dobio odlikovanje - Sputnjik Srbija\n20:38 21.09.2020 (osveženo 22:13 21.09.2020) Preuzmite kraći link\nKako prenosi prištinski „Reporteri“, Grenel je izjavio da sporazum podrazumeva nove, visoko plaćene poslove.\nInače, nakon potpisivanja sporazuma Tači je odlikovao Grenela predsedničkom medaljom za zasluge jer, kako je objavio na Fejsbuku, ceni njegov doprinos dijalogu Beograda i Prištine, objavila je „Gazeta ekspres“.\n„Ono što drugi nisu uradili, Grenel je uradio brzo i dobro. Sporazum iz Bele kuće doneće mir i stabilnost na Kosovo i region“, naveo je Tači.\nGrenel i Hoti: Uskoro implementacija\nRičard Grenel poručio je u Prištini da je poseta američke delegacije dokaz da su SAD posvećene sporazumu iz Vašingtona, potpisanom 4. septembra.\n„Došli smo da dokažemo posvećenost sporazumu o ekonomskoj normalizaciji odnosa. Znamo za obećanja data u prošlosti Kosovu i želimo da obećamo da će se sprovođenje sporazuma nastaviti“, rekao je Grenel posle sastanka sa Hotijem, objavila je „Koha“.\nPrema njegovim rečima, administracija američkog predsednika nema samo prazne reči, već želi da pokaže građanima Kosova da je uz njih.\nOn je objasnio i kako će se proces nastaviti, navodeći da će svaki ministar napraviti tim koji će sa američkom stranom raditi na projektima.\n„Nadamo se da će ekonomski razvoj, stvaranje poslova za mlade izmeniti politički pejzaž. Predsednik Tramp je uvek isticao da treba praviti poslovne dogovore, ne staromodne političke diskusije“, rekao je Grenel.\nHoti je rekao da poseta američke delegacije pokazuje odlučnost i ozbiljnost Trampa i svih njegovih saradnika za dogovor. Kako je naveo, tokom sastanka opširno se razgovaralo o svim tačkama sporazuma.\n„Vrlo brzo ćemo početi sa sprovođenjem sporazuma“, istakao je Hoti, preneo je Tanjug.\nodlikovanje, sporazum, Kosovo, Ričard Grenel


Zoran PRERADOVIC, Mirna SADIKOVIC\nPortparol Tužilaštva za ratne zločine Srbije Bruno Vekarić izjavio je za Radio Slobodna Evropa da se traga za velikim brojem osumnjičenih za učešće u masovnom zločinu na području Zvornika u BiH. Vekarić je takođe naveo da se uskoro mogu očekivati rezultati potrage, kao i da se osumnjičeni nalaze i u Srbiji i u Bosni:\n„Radi se o zločinu koji je po broju žrtava, po našim saznanjima, najveći posle Srebrenice, radi se o 670 do 750 žrtava. Već su dvojica osumnjičenih u pritvoru i obuhvaćeni su zahtevom za sprovođenje istrage. Međutim, u daljem delovanju tužilaštva će biti daljih procesno-pravnih pomaka. Pre svega se misli na nove potencijalne počinioce krivičnog dela.“\nVekarić je takođe naglasio da slučaj ima regionalni karakter i da u istrazi sarađuju Tužilaštva BiH i Srbije. Među osumnjičenima za ovaj zločin su i glavnooptuženi u takozvanoj „zvorničkoj grupi“ Branko Grujić i Branko Popović, kojima se već sudi u Beogradu u okviru slučaja „Zvornik 1“.\nInače, pripadnici „zvorničke grupe“ osumnjičeni su da su sa pripadnicima Teritorijalne odbrane Zvornik naredili likvidacije oko 700 civila Bošnjaka iz više sela opštine Zvornik u severoistočnoj Bosni od 1. do 5. juna 1992. godine.\nIstovremeno, direktorka Fonda za humanitarno pravo Nataša Kandić u izjavi za naš program kaže da nema preciznih informacija o čemu se radi, ali i dodaje:\n„Ako je reč o zločinima počinjenim u Zvorniku do avgusta-septembra 1992. godine, onda to mogu biti pre svega Bošnjaci koji su u junu mesecu proterani iz svojih sela, muškarci odvojeni od žena i dece, odvedeni u školsko-tehnički centar i od tada im se gubi svaki trag. Tada je napravljen spisak od preko 650 ljudi, navodno za razmenu, ali se pouzdano zna – postoje svedoci i materijalni dokazi – da su svi oni likvidirani.“\nSlučaj Zvornik, budući da je reč o masivnom zločinu,l treba da bude proba koliko ovdašnje pravosuđe može da izdrži teret takvog postupka, smatra predsednica Komiteta pravnika za ljudska prava Biljana Kovačević Vučo. Ona takođe ističe da, kada je reč o reakciji društva, još uvek nema pozitivnih efekata suđenja za ratne zločine ni pred Haškim tribunalom, ni pred domaćim pravosuđem, i postavlja sledeće pitanje:\n„Kako približiti građanima ove države monstruoznost tih zločina i efekte koji se na sudu jasno vide i koji bi trebalo na ove ljude koji ovde žive da utiču u jednom negativnom smislu? Da bi se to dogodilo, ponovo se vraćamo na ono staro pitanje – ponašanje političke elite, vlasti u odnosu na ta suđenja i osuda zločina u svakom trenutku i svugde, bez nekog licemernog političkog udvaranja građanima Srbije zbog izbora.“\nNa posletku, na pitanje ko su počinioci ovog zločina na teritoriji opštine Zvornik, Nataša Kandić ovako odgovara:\n„Vrlo precizno i tačno se zna da su zločine u Zvorniku, na organizovan način, počinile jedinice Srpske dobrovoljačke garde, jedinice Srpske radikalne stranke zvani ,šešeljevci‘, ,četnici‘ i razni drugi dobrovoljci organizovani u razne grupe kao što je ,Dušan silni‘, pod vodstvom kapetana Dragana, a u tome je postojala vrlo organizovana podrška institucija Srbije.“\nIzjavu tužioca za ratne zločine Srbije Vladimira Vukčevića o tome da su na tragu najveće masovne grobnice u kojoj su navodno posmrtni ostaci ubijenih Zvorničana, nadležne institucije u BiH uglavnom nisu željele komentarisati. Od institucija koje učestvuju u procesu pronalaženja masovnih grobnica i u ekshumacijama pokušali smo saznati imaju li oni informaciju više o grobnici o kojoj Vukčević govori.\nU Tužilaštvu BiH, koje zvanično ima saradnju sa tužilaštvima susjednih zemalja, kažu da nemaju informaciju o takvoj masovnoj grobnici, ali napominju da je Vukčević bio neodređen u svojoj izjavi, te da se ne zna ni da li je mislio na BiH ili Srbiju kao moguću lokaciju ove grobnice.\nU Federalnoj komisiji za traženje nestalih, koja je do sada otkrila i ekshumirala 386 masovnih grobnica u BiH, kažu da nijednom do sada nisu dobili nikakvu informaciju o masovnim grobnicama od pravosuđa Srbije, te ne mogu komentarisati nepotpune izjave.\nMeđunarodna komisija za traženje nestalih ICMP, čiji timovi su prisutni na ekshumacijama svih većih grobnica u regionu, također nema informacija o masovnoj grobnici koju je Vukčević nagovijestio.\nKako je Vukčevićev glasnogovornik Bruno Vekarić, u današnjem obrazloženju Vukčevićeve izjave, pomenuo i saradnju sa kantonalnim tužilaštvima, kontaktirali smo i Tužilaštvo Tuzlanskog kantona koje je sarađivalo sa Tužilaštvom Srbije u sudskom procesu 'Zvorničke grupe' i predmetu Bijeli potok. Glasnogovornica Jasna Subotić:\n«Kantonalno tužiteljstvo iz Tuzle, koje vodi ekspertni tim za ekshumacije, nema niti dojavu, niti saznanja o masovnoj grobnici koju je Vukčević spomenuo. Dakle, ne možemo davati nikakve konkretne izjave. Za to su nadležni jedino Komisija za traženje nestalih i Instiutut, moguće je da oni imaju odgovor, jer tek po njihovoj informaciji mi imamo saznanja o nekoj masovnoj grobnici.»\nKako srbijansko pravosuđe nema nadležnost rada na prostoru BiH, Vukčevićeva saznanja o masovnoj grobnici svakako bi trebala biti proslijeđena nekoj od institucija BiH, kažu naši sagovornici.


IZNENAĐENJE: Na pomolu trampa između Milana i PSŽ-a?! - Sportska centrala\nIZNENAĐENJE: Na pomolu trampa između Milana i PSŽ-a?!\n27 jun 2019. 12:51\nIza Milana je još jedna neuspešna sezona pošto nisu uspeli da dođu do plasmana u Ligu šampiona, što je pre početka sezone svakako bio primarni cilj.\nIz kluba je otišao Đenaro Gatuzo, a na njegovo mesto je seo Marko Đampaolo, koji je najavio da ekipu očekuje velika rekostrukcija.\nPo pisanju „Skaj Sporta“, Milan pregovara sa Pari Sen Žermenom oko razmene golmana, po kojoj bi Đanluiđi Donaruma prešao u redove ‚Svetaca‘, a Alfons Areola se preselio na Apeninsko poluostrvo!\nPregovori su u toku, a ‚rosoneri‘ moraju da skupe dovoljno novca do 30. juna da bi sredili svoje finansijske knjige, pa je zbog toga Donaruma dobra opcija za prodaju, pošto je prošao mlađe kategorije Milana i zarada od njega bi bila čist profit.\nU redovima ‚rosonera‘ mladog golmana procenjuju na 50 miliona evra, što je znatno manje nego što je slučaj bio pre nekoliko meseci, kada se čak pominjala cifra i od 80 miliona evra. Parižani traže 30 miliona za Areolu, pa dolazimo do jasne računice da bi Milan bio dobar oko 20 miliona evra, što i nije tako loše, obzirom da je i Areola fantastičan golman.\nVeruje se da veliku ulogu u pregovorima ima Leonardo, koji je preuzeo ulogu sportskog direktora Pari Sen Žermena, pošto je napustio Milan prošlog meseca. Ono što je još zanimljivo je činjenica da Donaruma i Areola imaju istog agenta – Mina Rajolu.\nLautaro Martinez već mesecima se povezuje s prelaskom u Barselonu, a transfer bi se trebalo ostvariti ovog...


WIZZ AIR POČINJE IZGRADNJU NOVOG CENTRA ZA OBUKU - Poduzetnik\n,,Do kraja 2018. godine ćemo imati stalno angažirani međunarodni tim od preko 1.000 pilota i 2.000 članova kabinskog osoblja. Ove brojke bi se mogle utrostručiti za 10 godina kao rezultat širenja kompanije Wizz Air. Ovaj novi objekt će unaprijediti naše kapacitete za obuku i zapošljavanje i ojačati našu posvećenost najvišim standardima obuke, ali isto tako i podržati nagli rast naše kompanije.’’, izjavio je ovim povodom Diederik Pen, izvršni potpredsjednik i direktor operacija u kompaniji Wizz Air.\nDva nova simulatora leta za avione tipa Airbus A320 će isporučiti kompanija CAE, jedan od globalnih lidera u izradi rješenja za obuku u području zrakoplovstva za tržište civilne avijacije, koji će takođe biti zadužen za nesmetan rad i održavanje trenažera u narednih 10 godina.\n,,Ponosni smo što pomažemo kompaniji Wizz Air u obuci pilota i radu na trenažnoj opremi’’, izjavio je Nick Leontidis, predsjednik CAE grupe za rješenja u području obuke u civilnom zrakoplovstvu. ,,Izuzetno nam je drago što smo u mogućnosti da proširimo partnerstvo s kompanijom Wizz Air i podržimo njen rast svojim sveobuhvatnim rješenjima za obuku.’’


Lideri četiri opozicione stranke levog centra potvrdili su da su započeli razgovore o formiranju vlade alternativne vladi Janeza Janše. Ideja se zasniva na inicijativi ekonomiste Jože P. Damijana, koji je spreman da bude premijer.\nMarjan Šarec, bivši premijer i lider stranke LMŠ, rekao je novinarima da je osnova za razgovore inicijativa Koalicije Ustavni luk koju je izneo Damijan.\nLMŠ, Socijaldemokrate (SD), Levica i Stranka Alenke Bratušek (SAB) smatraju da je manifest koji je Damijan predstavio prihvatljiv jer sadrži tačke sa njihovih sopstvenih platformi, što ga čini dobrom osnovom za razgovore.\nŠarec je rekao da žele voditi razgovore dalje od kamera i mikrofona. Što se tiče podrške Damijanu, rekao je da on nikome nije smetao “ali u ovom trenutku ne možemo reći da smo već postigli zajednički jezik oko svega”.\nČetiri stranke imaju zajedno 39 mesta u Narodnoj skupštini od 90 članova, pa će takođe pozvati koaliciju Stranka modernog centra (SMC) i Stranku penzionera (DeSUS) da se pridruže razgovorima, kako bi im „pružili priliku da iskoče iz voza ludila koji juri u propast“, kako je rekla Bratušek.\nMeđutim, dve mlađe koalicione stranke nisu impresionirane inicijativom, a šef SMC Zdravko Počivalšek i privremeni lider DeSUS-a Tomaž Gantar to su odbacili.\nManifest Koalicije Ustavni luk kao prioritete postavlja efikasan odgovor na krizu koronavirusa u zdravstvu; infrastrukturu za bolju budućnost; moderna infrastruktura, nauka i kultura; zelena i digitalna transformacija i podsticanje tehnološkog razvoja i marketing ideja.\nKao efikasan odgovor na zdravstvenu krizu, manifest poziva na trenutno stvaranje regionalnih centara za lečenje pacijenata sa Covid-19 i plan za smanjenje vremena čekanja. Finansiranje zdravstva treba povećati za 1% BDP-a 2021. godine i za 3% BDP-a do 2025. godine.\nDokument takođe navodi besplatnu predškolsku negu i obrazovanje za svu decu, propise o fleksibilnim oblicima zapošljavanja i poslove na daljinu sa potpunom socijalnom sigurnošću za sve oblike rada.\nZa finansiranje izgradnje i obnove železničke mreže, novih škola i bolnica, manifest predlaže stvaranje investicionog fonda izdavanjem infrastrukturnih obveznica na domaćem tržištu sa rokom dospeća od 30 godina.\nManifest takođe predlaže da se budžetsko finansiranje istraživanja i razvoja poveća na 1% BDP-a do 2025. godine i poveća sredstva za kulturu za 20%.\nJanša je na inicijativu odgovorio na društvenim mrežama rekavši da “imenovanje male grupe levice i krajnje levice i sićušnih partija ustavnim lukom znači ismevanje slovenačkog jezika i slovenačkog ustavnog poretka”. “Po definiciji ustavni luk zahteva zastupljenost najmanje dve trećine biračkog tela,” dodao je on.


Predsjednik Virtusa otkrio koliko je platio Teodosiću - BIGportal.ba\nPredsjednik Virtusa otkrio koliko je platio Teodosiću\n15 Jula, 2019 15 Jula, 2019 0140\nPredsednik Virtusa iz Bolonje je u razgovoru za “La Republiku” otkrio visinu ugovora srpskog plejmejkera Miloša Teodosića. Srpski plejmejker Miloš Teodosić odlučio je da svoju karijeru nastavi u Palakanestru, u redovima čuvene ekipe Virtusa iz Bolonje. Iako su prve informacije rekle da će Miloš Teodosić u Virtusu zaraditi 6,5 miliona…\nPredsednik Virtusa iz Bolonje je u razgovoru za “La Republiku” otkrio visinu ugovora srpskog plejmejkera Miloša Teodosića.\nSrpski plejmejker Miloš Teodosić odlučio je da svoju karijeru nastavi u Palakanestru, u redovima čuvene ekipe Virtusa iz Bolonje.\nIako su prve informacije rekle da će Miloš Teodosić u Virtusu zaraditi 6,5 miliona evra za tri godine, predsednik ekipe, Luka Baraldi je u razgovoru za “La Republiku” rekao da to nije istina i da će srpski plejmejker zaraditi 5 miliona evra uz bonuse ukoliko se ekipa plasira u Evroligu.\nTeodosić se tako pridružio selektoru Srbije Aleksandru Saši Đorđeviću i Stefanu Nikoliću koji je stigao iz Udina i pokušaće da sa ekipom osvoji trofej ULEB kupa, kao i titulu u šampionatu Italije.


Obnovljeno : 21:39\nKrajsler povlači 300.000 vozila\nB92 - 15.09.2007\nVašington -- Američki proizvođač automobila Krajsler povlači gotovo 300.000 vozila kako bi ispravio moguć problem s kočenjem. Najavljena mera povlačenja obuhvata više od 156.000 vozila džip grand čiroki i komander, proizvedenih 2006.\n"Krajsler" povlači skoro 300.000 vozila zbog kvara kočnica\nJeremić u poseti Kini\nBeograd -- Ministar spoljnih poslova Srbije Vuk Jeremić od danas boravi u zvaničnoj poseti Kini. Tokom dvodnevnog boravka u Pekingu i Šangaju, planirani su sureti sa kineskim ministrom inostranih poslova Jang Điječijem, potpredsednikom Kine Zeng Ćinghongom i drugim najvišim državnim i privrednim ...\nJeremić traži podršku Kine za Kosovo\nAl-Bagdadi: 100.000 dolara za ubistvo švedskog crtača\nBlic - 15.09.2007\nLider iračkog ogranka Al Kaide Abu Omar al-Bagdadi ponudio je 100.000 američkih dolara za ubistvo švedskog autora nedavno objavljenog crteža uvređivog po islam i obećao novu ofanzivu u Iraku tokom svetog meseca Ramazana, u saopštenju koje je danas objavio jedan veb sajt koji koriste islamisti.\n100.000 dolara za ubistvo crtača\nLugovoj kandidat na izborima\nB92 - 16.09.2007\nMoskva -- Andrej Lugovoj, osumnjičen za ubistvo Aleksandra Litvinjenka, učestvovaće na parlamentarnim izborima u Rusiji. Bivši pripadnik ruske obaveštajne službe, čije izručenje traži Britanija, Andrej Lugovoj, biće jedan od glavnih kandidata na izbornoj listi ekstremno-desničarske ...\nLugovoj na izbornoj listi Žirinovskog\nInternet domen Srbije i zvanično .rs\nRegistar nacionalnog Internet domena Srbije (RNIDS) saopštio je danas da se međunarodna organizacija "Internet korporacija za dodeljena imena i brojeve" (ICANN), saglasila sa dodelom novog nacionalnog Internet domena Republike Srbije - .rs.\nS "yu" na "rs" do septembra 2009.\nOd pet bukvara, samo jedan odgovara učitelju\nIspred knjižare Zavoda za izdavanje udžbenika u Sremskoj ulici i juče su ponovo napravljeni redovi, a na ulazak i kupovinu knjiga čekalo se i više od sat vremena na kiši. Istovremeno, u drugoj knjižari Zavoda, u Ulici Đure Jakšića, skoro da nema kupaca jer se prodaju samo udžbenici za gimnaziju i ...\nPonovo redovi za školske knjige\nSvađa Tijanića i Šerifovićeve - srpska evrobruka\nGradonačelnik Helsinkija juče je ispred Skupštine grada Beograda u prisustvu izvršnog producenta „Evrosonga“ predao ključeve „Evrovizije“ Radmili Hrustanović, gradonačelnici grada Beograda. Umesto da to bude povod za prikazivanje Beograda u lepom svetlu, na površinu je isplivao sukob Marije ...\nSvečanost bez Marije Šerifović\nPoljska policija zaplenila 120 kilograma heroina\nPoljska policija je na granici sa Ukrajinom danas zaplenila skoro 120 kilograma heroina sakrivenog u kabini jednog kamiona koji je dolazio iz te zemlje. Zaplenjena droga, čija je vrednost procenjena na devet miliona dolara, bila je upakovana u 270 paketića koji su bili sakriveni u krovu kabine ...\nPolicija zaplenila 10 kilograma heroina\nSimić: Ojdanić poštovao ratno pravo\nHag -- Svedok Miodrag Simić tvrdi da je general Ojdanić tokom sukoba na Kosovu naredio poštovanje međunarodnog ratnog prava. U nastavku izvođenja dokaza bivšeg načelnika Štaba Vrhovne komande generala Dragoljuba Ojdanića, danas je na suđenju "Kosovskoj šestorki" svedočio njegov ratni pomoćnik za ...\nSvedok: Ojdanić tražio kazne\nUhapšeni napadači na Ivanovića\nPodgorica -- Crnogorska policija uhapsila dve osobe, a traga za trećom, zbog napada na direktora lista Vijesti Željka Ivanovića. U saopštenju policije se navodi da su uhapšeni R.P. iz Nikšića i M.B. iz Foče i da su njih dvojica tokom ispitivanja priznala da su izvršila to delo.\nUhapšeni napadači na direktora "Vijesti" Željka Ivanovića


Evro danas 119,13 dinara\n► Evro danas 119,13 dinara\nDinar je danas prema evru za 0,2 odsto jači nego juče, i zvanični srednji devizni kurs je 119,1328 dinara za jedan evro, što je nova rekordna vrednost dinara prema valuti evrozone ove godine, objavila je Narodna banka Srbije (NBS).\nEvro je juče koštao 119,3358 dinara.\nNBS je na međubankarskom deviznom tržištu juče kupila 30 miliona evra, kako bi ublažila prekomerne dnevne oscilacije kursa. Dinar je danas prema evru jači za 3,4 odsto nego pre godinu dana, za 0,4 odsto jači nego pre mesec dana, a 3,6 odsto jači nego na početku ove godine.\nOve godine dinar je bio najslabiji 3. februara, kada je evro koštao 124,0147 dinara. Da bi ublažila dnevne promene kursa NBS je ove godine na međubankarskom deviznom tržištu intervenisala prodajom 345 miliona evra i kupovinom 990 miliona evra.


Tadić: „Naoružani smo strpljenjem“ | Evropa | DW | 26.01.2011\nTadić je u Strazburu pozvao na hitnu, potpunu i nezavisnu istragu povodom navoda iz Rezolucije Savjeta Evrope o umiješanosti nekadašnje OVK u ilegalnu trgovinu ljudskim organima. Govorio je i o pomirenju u regionu.\nVećina pitanja upućenih predsjedniku Srbije od strane poslanika Parlamentarne skupštine Savjeta Evrope odnosila se na sprovođenje reformi u Srbiji, poteze Beograda u cilju pomirenja i saradnje u regionu, kao i na završetak saradnje sa tribunalom u Hagu i početak dijaloga sa Prištinom. Predsjednik Srbije naglasio je tom prilikom da je delegacija Srbije već spremna, a da će dijalog krenuti onog trenutka kada se formira delegacija Prištine.\n„Samo kroz dijalog možemo da riješimo istorijski konflikt između srpskog i albanskog naroda u regionu. Naoružani smo strpljenjem zbog mogućnosti da se tako riješi serija problema koji opterećuju živote običnih ljudi. Duboko smo uvjereni da je dijalog jedini način da se riješi konflikt koji opterećuje našu budućnost, razvoj,ekonomiju i evrointegracije.“\nOdgovornost prema sebi i susjedima\nU Savetu Evrope mogle su se čuti riječi hvale kada je u pitanju uloga Srbije u procesima pomirenja i saradnje u regionu. Posebno je naglašen pozitivan uticaj koji na region ima saradnja predsjednikâ Hrvatske i Srbije. Odgovarajući na pitanje o mogućoj pomoći Beograda i Zagreba u ostvarivanju ustavnih reformi u BiH, Boris Tadić ističe da se rješenje za reforme u BiH mora naći okviru te same države i da niko i ničim ne smije da ugrožava teritorijalni integritet BiH. „Sve što je predmet dogovora dva entiteta i tri naroda u BiH i Srbija i Hrvatska moraju da prihvate“, izjavo je Tadić u Strazburu i dodao: „Bilo kakvo nametanje rješenja neće biti dugotrajno niti održivo i proizvešće nove tenzije u cijelom regionu. Narodi\nTadić: Bilateralni sastanci: da, nametanje rješenja: ne\nZapadnog Balkana ne žive samo u svojoj matičnoj državi već u svim državama. Bilo koja nestabilnost u jednoj od zemalja Zapadnog Balkna proizvela bi direktno nestabilnost u susjednim državama“\nZato, prema Tadićevim riječima, zemlje Zapadnog Balkana imaju odgovornost ne samo prema sopstvenoj državi već i prema susjedima. Ta odgovornost, pak, mora biti zasnovana na principijelnoj politici poštovanja suvereniteta i integriteta država u regionu i njihovih ustavnih uređenja, zaključio je predsjednik Srbije.\nHag – politička i moralna obaveza Srbije\nKada je riječ o saradnji Srbije sa Tribunalom u Hagu, predsjednik Tadić naglasio je da je hapšenje preostala dva haška bjegunca „zakonska, moralna i politička obaveza Srbije“.\nHapšenje Hadžića i Mladića bi pokrenulo mnoge stvari u regionu\n„Hapšenje optuženih za ratne zločine počinjene tokom rata u bivšoj Jugoslaviji jeste pretpostavka pomirenja. Međutim to se ne odnosi samo na hapšenje optuženih za ratne zločine već i na istragu svih novoosvijetljenih zločina koji su se dogodili na teritoriji bivše Jugoslavije. To je jedini način da se uspostave demokratske vrijednosti, da se poštuju ljudska prava i da zajedno nastavimo putem političkih integracija u EU, što je naš najveći zajednički cilj“, poručio je Tadić.\nPredsjednik Srbije je u Strazburu izjavio da do danas nema jasnih indikacija da se Ratko Mladić i Goran Hadžić nalaze u Srbij, kao i da bi njihovo hapšenje doprinijelo uspostavljanju pravnog sistema i vladavini prava u Srbiji.


Identifikovane još dve osobe iz masovne grobnice u Kiževaku - Javni servis\nFoto: Veljko Odalović\nDirektor Komisije kosovske vlade za nestala lica, Kuštrim Gara (Kushtrim Garra), potvrdio je za KoSSev ovu informaciju.\n„Iz uzoraka kostiju koji su ekshumirani prošle godine iz masovne grobnice u Kiževaku i koji su poslati na DNK analizu, potvrđeno je da ove kosti pripadaju žrtvama rata na Kosovu. Do sada, izvršene su dve nove identifikacije“, naveo je Gara.\n„Postoje veze između masovnih grobnica Kiževaka i Rudnice, tako da na osnovu identifikacija do sada, potvrđeno je da posmrtni ostaci pripadaju žrtvama koje su ubile srpske vojne snage u masakru u Rezalima“, naveo je Gara u pisanom odgvoru.\nKosovski premijer prisustvovao je danas obeležavanju 22 godišnjice zločina u Rezalama.\nU objavi na Fejsbuku potom je naveo da su na ovu godišnjicu stigle prve DNK analize ekshumiranih ljudskih ostataka u Kiževaku kod Raške.\n„Tačno na ovu godišnjicu dobili smo informaciju da je na osnovu uzoraka kostiju koji su tokom prošle godine ekshumirani iz masovne grobnice u Kiževaku i koji su poslati na DNK analizu, potvrđeno da ove kosti pripadaju žrtvama rata na Kosovu. Do sada postoje dve nove identifikacije u vezi kojih smo stupili u komunikaciju sa porodicama identifikovanih osoba“, saopštio je Kurti.\nOn ujedno dodaje da se lokalitet u Kiževaku „povezuje“ sa onim u Rudnici koji se takođe nalazi u opštini Raška.\n„Čekamo da se i druga lica, žrtve masakra u Rezalima, a koja su na listi nestalih lica, pronađu u Kiževaku. Međutim, to će se znati nakon što se završe iskopavanja i ekshumacije na toj lokaciji, i kada se završe sva potrebna sudsko-medicinska veštačenja“, poručio je Kurti u objavi na Fejsbuku.\nS ciljem potrage za telima nestalih 1999. godine na Kosovu, u toku prošle godine vršila su se iskopavanja na ukupno deset lokacija, od kojih devet na Kosovu i jedna u Srbiji – Kiževak. Iskopavanja su prekinuta krajem prošle godine, nakon pogoršanja vremenskih uslova.\nPretpostavlja se da su na ovim lokacijama pronađeni posmrtni ostaci 16 osoba, od kojih između 5 i 6 u Kiževaku, potvrdio je nedavno za KoSSev predsednik Komisije za nestala lica kosovske vlade, Ram Manaj (Ramë Manaj).\nKako je tada naveo Manaj, uzorci svih tela su poslati na DNK analizu Međunarodnoj komisiji za nestale osobe (ICMP) odmah nakon ekshumacije, nekon čega se čekao odgovor.\nDetaljnije informacije o navodima kosovskog premijera pokušali smo da saznamo od predstavnika prištinske i beogradske Komisiji za nestala lica.\nŠef jedinice kosovske komisije, Kuštrim Gara, nije sa javljao na naše pozive, dok predsednik Komisije za nestala lica Vlade Srbije, Veljko Odalović, nije odgovarao na pisane upite do objavljivanja vesti.\nUjedno, za sada nema nikakvih informacija o identifikaciji ljudskih ostataka pronađenih u Kiževaku na sajtu vlade Srbije za nestala lica.\nIskopavanja će se vršiti i ove godine.\nDirektor Instituta za sudsku medicinu u Prištini, Arsim Grdžaljiu (Gërxhaliu) najavio je nedavno da će se iskopavanja vršiti na tri lokacije, ali i da su planirana nova iskopavanja i kod Sjenice.\nDa postoji mogućnost da će se vršiti iskopavanja i na drugim lokacijama u centralnoj Srbiji, potvrdio je još krajem prošle godine predsednik Komisije za nestala lica Vlade Srbije, Veljko Odalović.\nOdalović je tada novinarima rekao da će biti istražene tri lokacije po zahtevu Kosova.\n„Jedna je lokacija koja je vezana za Kiževak, u neposrednoj blizini Rudnice. Sledeća je Kozarevo, koja se nalazi između Raške i Novog Pazara, a treća je lokacija u okolini Sjenice u neposrednoj blizini rudnika Štavalj. To su informacije koje smo dobili od Prištine i prihvatili da ih proverimo“, rekao je tada Odalović.


Crnogorska turistička ponuda predstavljena u Prištini - Vijesti | Radio Televizija Budva - Budva Crna Gora\nDanas je u Prištini u okviru nastupa na sajmu turizma „Travel Fair“ koji se održava 21. I 22. Aprila, održana konferencija za medije gdje je predstavljenja turistička ponuda Crne Gore za novinare i zainteresovanu javnost za ljetnju sezonu 2016. Pored NTO CG ponudu, na štandu čiji je domaćin Turisticka organizacija Ulcinj, predstavile su I turističke organizacije Bara, Budve, Tivta i Kotora.\nPrisutne na konfereciji je pozdravio gradonačelnik opštine Ulcinj, g-din Nazif Cungu, koji je tom prilikom pomenuo da su aktivnosti na pripremi predstojece sezone u velikoj mjeri realizovane, kao i da Ulcinj spremno docekuje predstojecu sezonu. Ove godine ocekujemo rekordni broj turista u Ulcinju a samim tim i sa Kosova, imajući u vidu da je gostima sa Kosova, Ulcinj jedna od omiljenih destinacija za odmor, naglasio je g-din Cungu.\nDirektorica LTO Ulcinj Zana Sarvan, ističući tradicionalno dobre odnose, upoznala je prisutne sa novim turistickim sadrzajima Ulcinja koji su iz godine u godinu kvalitenijii I cijenama smjestaja koje su na proslogodisnjem nivou.\nPredstavnicima medija obratili su se predsjednik skupstine opstine Ulcinj Loro Nrekic, predstavnik Ministarstva održivog razovoja i turizma i NTOCG Suad Djelovic I Bernarda Moskov ispred Turističke organizacije Tivat. Istaknut je trend rasta broja posetilaca sa Kosova u zadnje dvije godine koji je I najbolji pokazatelj da je ponuda Crne Gore sve vise atraktivna za gradjane Kosova. Saradnja se ostvaruje ne samo kroz posjete turista već I kroz realizaciju zajednickih projekata u oblasti turizma u okviru prekogranicne saradnje. Učesnici konferencije pozvali su građane Kosova da svoje godišnje odmore provedu na Jadranskom moru ili na crnogorskim planinama, etno selima i nacionalnim parkovima, ukazujući na odličnu saobraćajnu povezanost, pristupačne cije i mnogo bogatiju I raznovrsniju ponudu.\nNovinari su, postavljajući brojna pitanja i u posebnim intervjuima za svoj informativni program, pokazali veliko interesovanje kada je u pitanju ponuda kao i za cijene usluga tokom ovogodišnje sezone, procedure prelaska granice i putnu infrastrukturu.\nPredstavljena turistička ponuda Crne Gore na sajmu u Kelnu


Elektroporacija - Mezoterapija bez igle!\nElektroporacija je neinvazivna i bezbolna altrernativa tradicionalnoj mezoterapiji sa iglom, pa se stoga naziva i no-needle mesotherapy - mezoterapija bez igle ili virtuelna mezoterapija. Elektroporacija omogućava prodor mikro i makro molekula, čak i onih većih od 800.000 Daltona, kao što je hijaluronska kiselina ili heparin, ili npr. molekule kolagena čija je veličina od 500.000 Daltona bila prepreka za unošenje drugim metodama.\nU našem salonu upotrebljavamo sterilne ampule sa serumima za tretmane mezoterapije bez igle. Ne koristimo serume ili kreme koje imaju u sebi konzervanse (parabene), silikone, parfeme i druge dodatne materije koje mogu biti alergeni.\nElektroporacija je tehnologija koja je razvijena da bi se omogućio prodor korisnih materija kroz kožu. Za postizanje ovog cilja Ecleris EP koristi visok napon u sklopu sa radiofrekventnim elektromagnetnim talasima.\nTokom procesa elektroporacije, propustljivost plazmatične membrane ćelije se privremeno menja, tako da nastaju unutarćelijski prolazi koji omogućavaju prodor aktivnih materija.\nTakođe, elektroporacija otvara izuzetno male kanale u epidermisu tako što deluje na lipide u međućelijskom prostoru. To je i najbitnija odlika ove medicinsko - estetske metode jer omogućava prodor supstanci kroz kožu koja inače propušta maksimalno do 0.3% nanetih materija.\nDelovanjem specifičnih struja na kožu privremeno reorganizujemo ćelije i stvaramo otvore koji nam omogućavaju da površinski nanete materije ubacimo ispod kože.\nElektroporacijom je moguće ubaciti aktivne materije mnogo dublje nego starim metodama, kao što su jontoforeza i sonoforeza (ultrazvuk). U kombinaciji sa kvalitetnom dermoabrazijom daje odlične rezultate bez rizika od infekcija i otoka povezanih sa klasičnom mezoterapijom.\nnejonizujući i netermički talasi,\nnema električnog kontakta sa klijentom, nema opasnosti od opekotina, nema galvanskog efekta niti stvara mišićnu stimulaciju\nnema neutralnu ploču-elektrodu\nnema molekularne jonizacije aktivnih materija\nmožemo koristiti jonizovane, nejonizovane, lipofilične i hidrofilične supstance\nTretmani se ne rade ako klijent ima neko od sledećih stanja:\npejsmejker - epilepsija - trudnoća - Herpes Zoster - aktivne akne - nekontrolisani dijabetes\nekcemi - dermatitis - rak kože - tetovaže - vaskularne probleme\nBotox - ne tretiramo klijenta 30 dana posle aplikovanja i nikad u području gde je aplikovan\nako nije prošlo 40 dana od hirurške intervencije\nkoža koja je skoro podvrgnuta nekom jačem pilingu - hemijski piling ili fraxel\nTokom primene aparata, pogotovo na licu, može se pojaviti blago crvenilo, eritem, koje će proći posle tretmana.


018 209 122\nŠtetni događaj možete prijaviti preporučenom pošiljkom na adresu:\nAdvokatska kancelarija Stojanović\nUz svaku prijavu nezgode, molimo Vas da nam obavezno dostavite svoju adresu, kontakt telefone i e-mail, kao i svu potrebnu dokumentaciju, po jednu fotokopiju za svaki dokument. Na osnovu dostavljene dokumentacije pružamo Vam stručnu i profesionalnu analizu i obradu zahteva. Štetni događaj može da prijavi i štetnik (lice koje je izazvalo nezgodu), pod uslovom da je zainteresovan da ga advokatska kancelarija stručno zastupa u postupcima iz štetnog događaja.\nPovređeni ste u saobraćajnoj nesreći (kao vozač, suvozač, putnik ili pešak), na javnoj površini, na javnom skupu ili na radnom mestu, a niste naplatili adekvatnu naknadu. Tim advokatske kancelarije Stojanović, kao pravno lice, osposobljen je da brzo nadoknadi štetu na najpovoljniji i pravičan način.\nAdvokatska kancelarija Stojanović je mesto gde ćete na brz, efikasan i profesionalan način, uz pažljiv pristup svakom oštećenom, najbrže započeti i privesti kraju ostvarenje Vašeg odštetnog zahteva. Pružićemo Vam stručnu pomoć za ostvarivanje Vašeg odštetnog zahteva, pomoć pri obezbeđivanju potrebne medicinske dokumentacije i prikupljanju dokaza vezanih za osnovanost Vašeg zahteva. Blagovremeno ćemo Vas obaveštavati o svim bitnim detaljima u vezi toka odštetnog postupka, i konačno, u skladu sa Vašim zahtevima uspešno, i u najkraćem mogućem vremenu, omogućiti ćemo da se postupak po zahtevu za naknadu štete dovrši a Vi dobijete najpovoljniji iznos pravične novčane naknade.\nŠtetni događaj može da prijavi i štetnik (lice koje je izazvalo nezgodu), pod uslovom da je zainteresovan da ga advokatska kancelarija stručno zastupa u postupcima iz štetnog događaja.\nPo prijemu Vašeg predmeta, stručnu lica analiziraju dostavljenih dokumenta i vrše njihovu obradu. Pre pokretanja vansudskog ili sudskog postupka u vezi štetnog događaja, obaveštavamo Vas o rezultatu izvršenje stručne analize štetnog događaja, kao i o iznosu koji možete da ostvarite u vansudskom ili sudskom postupku naknade štete, sa detaljnim objašnjenjem celog toka postupka.\nUkoliko postignemo dogovor o zastupanju u Vašem predmetu, pristupamo potpisivanju sudskog punomoćja o zastupanju advokatske kancelarije Stojanović i ugovora o zastupanju. Nakon potpisivanja punomoćja i ugovora o zastupanju, pokrećemo navedene postupke. U potpisanom punomoćju i ugovoru stoji da advokatska kancelarija finansira ceo postupak naknade štete sa izjavom da ako ne uspemo da nadoknadimo štetu, tada Vi niste u obavezi da nam nadoknadite troškove postupka koje smo imali. Ako uspemo u postupku naknade štete, Vi se u ugovoru obavezujete da od isplaćenog iznosa odbijete priznate troškove zastupanja advokatske kancelarije i ugovornu nagradu. Obaveštavamo Vas o toku pokrenutog postupka i ne potpisujemo vansudska i sudska poravnanja bez Vaše saglasnosti. Ovo znači da Vas pre potpisivanja vansudskog ili sudskog poravnanja obaveštavamo o ponuđenim iznosima i uz obaveštenje Vam dajemo i stručne sugestije.\nAnalizu Vašeg predmeta vršimo stručno i detaljno sa ciljem da Vam prikažemo celokupno stanje predmeta kako biste dobili najbolje rešenje u postupku naknade štete.\nDostavljenu dokumentaciju stručno ocenjujemo i analiziramo uz saradnju profesionalnog tima sastavljenog od eminentnih stručnjaka iz Srbije i okruženja i uz primenu najnovijih računarskih programa za simulaciju i rekonstrukciju saobraćajnih nezgoda. U advokatskoj kancelariji možete dobiti elektronski prikaz toka nezgode sa posebnom analizom svakog učesnika nezgode. Ova analiza omogućuje da se uverite ko je izazvao nezgodu i da li postoji Vaš doprinos za nastanak nezgode, koliki je taj doprinos i slično. Određivanje doprinosa za nastanak nezgode bitan je zbog iznosa naknade štete iz štetnog događaja. Ovo praktično znači da ako ste doprineli, na primer sa 30%, u nastanku nezgode za taj procenat se umanjuje iznos konačne naknade štete.\nKada završimo procenu Vašeg predmeta, pokrećemo van sudski ili sudski postupak naknade štete.\nPostupak naplate štete pokrećemo i realizujemo u što kraćem vremenskom roku, i za oštećenog, uz najpovoljniju naknadu štete iz štetnog događaja.\nZa ostvarivanje prava za naknadu štete potrebna Vam je sledeća dokumentacija:\nZapisnik o uviđaju saobraćajne nezgode sa izjavama učesnika i skicom lica mesta ili bilo koji dokaz o osnovu odštetnog zahteva (sudska odluka suda ili rešenje sudije za prekršaje, nalaz i mišljenje veštaka saobraćajno tehničke struke u istražnom postupku);\nPodaci o vozaču koji je izazvao nezgodu, vlasniku vozila, podaci o vozilu kojim je izazvana nezgoda a mi ćemo obezbediti broj polise i osiguravajuće društvo kod koga je vozilo bilo osigurano u vreme nezgode;\nDokumentacija o povredama koje ste pretrpeli (otpusna lista sa epikrizom, izveštaj lekara specijaliste, računi o kupovini lekova i pomagala u vezi nezgode, izveštaj komisije, zdravstveni karton, kao i ostala dokumentacija vezana za zdravstveno stanje i rehabilitaciju);\nDokumentacija o sprečenosti za rad, potvrda o visini zarade ostvarene u poslednja tri meseca pre saobraćajne nezgode, kao i visina primanja tokom perioda sprečenosti za rad;\nOstali dokazi o neostvarenim prihodima u periodu sprečenosti za rad (dnevnice, nagrade, računi i slično);\nDokazi o mogućoj materijalnoj šteti (uništena odeća, mobilni telefon, pokretne stvari kao što je laptop i slično);\nDokazi o šteti u aktivnostima kao što su: hobi, sport, studije, muzika i slično;\nList povrede na radu, ukoliko je došlo do povrede na radu:\nKod štetnog događaja sa smrtnim ishodom, izvode iz matične knjige rođenih, venčanih i umrlih.\nAdvokatska kancelarija Stojanović Vam nudi besplatne pravne savete koje možete poslati:\nna adresu Advokatska kancelarija Stojanović, ulica Ćirila i Metodija 33/10, 18000 Niš ili\nna telefon 018/209-122.\nNa postavljena pitanja odgovorićemo Vam u što kraćem vremenskom roku.\nMinistarstvo pravde - http://www.mpravde.gov.rs\nAdvokatska komora Srbije - http://www.advokatska-komora.co.rs\nPortal sudova Srbije - http://www.portal.sud.rs\nViši sud u Nišu - http://www.ni.vi.sud.rs\nOsnovni sud u Nišu - http://www.ni.os.sud.rs\nDruštvo sudija Srbije - http://www.sudije.rs\nUdruženje sudija za prekršaje - http://www.usudprek.org.rs\nUdruženje tužilaca Srbije - http://www.uts.org.rs\n© 2016 Advokatska kancelarija Stojanović. Sva prava zadržana.


Vesti online / Vesti / Srbija / Fabrici: Priština treba da ukine takse odmah\nFabrici: Priština treba da ukine takse odmah\nUvozne tarife koje je uvela Priština su u suprotnosti sa CEFTA i nisu u duhu SSP-a i te mere bi trebalo da budu ukinute odmah, kaže šef Delegcije EU u Srbiji Sem Fabrici.\nFabrici je, u intervjuu za Blic, rekao i da transformacija Kosovskih snaga bezbednosti treba da se odvija "u skladu sa Ustavom Kosova i uzimajući u obzir interese i zabrinutost svih zajednica na Kosovu, relevantnih partnera, entiteta i organizacija”, i istakao da bi što pre trebalo uspostaviti ZSO i implementirati ostale dogovore između Beograda i Prištine, uključujući i energetski.\nKako kaže, EU je jasno saopštila svoj stav.\nNa pitanje da li se Brisel oseća “možda izdano” od Prištine, Fabrici odgovara da EU ne štedi napore, dobru volju i upornost da pomogne Beogradu i Prištini da dođu do dugoročnog, održivog i obavezujućeg sporazuma o normalizaciji odnosa i da, uprkos nedavnim poteškoćama, Federika Mogerini ostaje posvećena olakšavanju dijaloga.\n- Nedavna sednica Saveta za stabilizaciju i pridruživanje i sastanak Zapadnobalkanske šestorke kojima je predsedavala bili su posvećeni stvaranju uslova da se prevaziđu trenutne teškoće - rekao je Fabrici.\nUpitan da li Brisel planira da povuče konkretne poteze povodom ponašanja Prištine, Fabrici navodi da EU nastavlja da poziva na dijalog i uzajamno poverenje, te da planira da pozove zvaničnike Beograda i Prištine da nastave dijalog čim budu spremni.\n- Nedavno imenovanje tima za dijalog u Prištini je pozitivan korak - dodao je on.\nUkazao je da dijalog ostaje ključni koncept i dodao da je “ohrabrujuće da, i pored teškoća, sve strane pozivaju na dijalog, jer ne postoji alternativa postizanju dogovora”.\n* Mogerinijeva s prištinskom delegacijom: Hitno!\n* "Tači ne može da ukine uvećane takse"\n* Nove mere Prištine - takse od 100 i za sve strane kompanije\n- Političko liderstvo i dugoročna vizija su neophodni više nego ikada za prevazilaženje teške situacije i uspostavljanje značajnog napretka na putu ka EU - dodao je on.\nNa to što se američki predsednik lično umešao u dijalog sa inicijativom, Fabrici kaže da je to pozitivna poruka iz SAD, jer je u pitanju snažan podsticaj i Beogradu i Prištini da iskoriste priliku da krenu napred na putu dijaloga pod pokroviteljstvom EU.\nKako kaže, to pomaže i da se obnovi zamah, kako bi se došlo do sveobuhvatnog rešenja, koje će biti ključni element za stabilnost i integraciju čitavog regiona.\n- Mogerini je prenela istu poruku predsednicima Vučiću i Tačiju tokom liderskog ručka 19. decembra u Briselu. Saradnja na relaciji EU-SAD ostaje snažna i pozitivna sila - dodao je Fabrici.\nKako je rekao, EU ostaje, po veličini, prvi politički i ekonomski partner, prvi investitor i donator u Srbiji.\nFabrici podseća da je sa Srbijom otvoreno 16 poglavlja, što je, kaže, potvrda napretka u pregovorima i dobrog rada Srbije.\nDodaje da je u toku rad na proceni koja su dalja poglavlja “sazrela” za buduće otvaranje.\nUkazuje, ipak, da je otvaranje novih poglavlja svakako pozitivan korak, ali da ono predstavlja samo jednu fazu procesa, odnosno da je ključno da se reforme u potpunosti implementiraju.\n- U toj fazi, zatvaranje poglavlja označava značajan napredak u procesu. Dosad, Srbija je privremeno zatvorila dva poglavlja (obrazovanje i nauku i kulturu) - kaže Farbici.\nUkazuje da su vladavina prava, sa normalizacijom odnosa sa Prištinom, najvažniji elementi za označavanje opšteg napretka u pregovorima sa EU.\n- Prošlog decembra, Komisija je objavila dvogodišnji izveštaj procesa reformi u tim oblastima, poglavlja 23 i 24. Izveštaj je predat srpskoj vladi i on sadrži jasne indikacije i smernice za oblasti u kojima su neophodni značajni napori: ustavne reforme pravosudnog sistema, borba protiv korupcije, sloboda izražavanja, regionalno pomirenje i dobrosusedski odnosi nabrojani su kao neka od najvažnijih pitanja - naveo je Fabrici.\nFabrici je takođe istakao da je EK predložila da se za 20 odsto poveća količina sredstava koja će biti dodeljena Srbiji, kao i ostalim partnerima u region, u novom finansijskom ciklusu EU koji počinje 2021. godine.\nPodsetio je da je EU pomogla u završetku gradnje novog Žeželjevog mosta u Novom Sadu, uz izdvojena sredstva za reformu javne uprave (80 miliona evra), za jačanje vladavine prava (oko 80 miliona evra), obezbeđivanje regionalnog socijalnog stanovanja (180 miliona evra), jačanje regionalne saradnje i unapređenje obrazovnog sistema.\nPrecizira da Delegacija EU u Srbiji upravlja portfoliom od više od 700 projekata.\nZa ovu godinu, među projektima koje će EU pomoći nabrojao je, projekat za pomoć tužiocima, sudijama i policiji u zajedničkoj primeni Zakona o organizaciji i nadležnosti državnih organa u borbi protiv organizovanog kriminala, terorizma i korupcije, otvaranje Golubačke tvrđave, obnovu i izgradnju sportskih objekata, početak radova na gasnom interkonektoru između Srbije i Bugarske.\n- Borba protiv korupcije, socijalno obrazovanje, kultura i turizam, energetika su neki od primera gde EU doprinosi Srbiji i njenim građanima - kaže Fabrici.\nNa pitanje da li vidi napredak u oblasti vladavine prava i slobode medija, uz pominjanje da je nedavno novinaru zapaljena kuća, Fabrici kaže da je ono što se desilo novinaru Milanu Jovanoviću “izuzetno zabrinjavajuće”, da pažljivo prate taj slučaj i da očekuju da vlasti brzo sprovedu istragu i dovedu krivce pred pravdu.\n- Bezbednost novinara redovno se razmatra u našim godišnjim izveštajima i biće spomenuta i u izveštaju za 2018. koji će biti objavljen na proleće ove godine. Kako stalno naglašavamo, očekujemo da Srbija bude mesto koje neguje i štiti slobodu izražavanja i slobodu medija - kaže Fabrici.\nPodseća i da je Delegacija EU, zajedno sa OEBS-om, uključena u rad na novoj Medijskoj strategiji i da ohrabruje vlast i medijske i profesionalne asocijacije da nastave da grade međusobno poverenje i saradnju.\n- Vidimo dobru volju i to se može smatrati znakom napretka u toj važnoj oblasti za evropske integracije Srbije. Ali, naravno, ono što će biti važno jeste implementacija dogovorenih mera i stvaranje pravog okruženja za slobodu izražavanja - kaže Fabrici.\nŠto se tiče pravosuđa, EU i dalje insistira da se u poglavlju 23 preduzmu mere za povećanje nezavisnosti sudova, njihove efikasnosti i odgovornosti.\n- Nacrt reforme Ustava konačno je stigao u parlament u decembru nakon dugog pripremnog rada. Očekujemo konstruktivnu, transparentnu i inkluzivnu debatu kako bi se napredovalo u toj ključnoj reformi. Nezavisnost pravosuđa je temelj demokratske države - zaključio je Fabrici.